
NACIONAL 

“Un matrimonio entre dos persona di mesun sexo no ta 
diferente cu un matrimonio entre un humano y un animal” 


A we Corte comun di Antiyas y 
Aruba ta trata e caso relaciona 
cu e procedura segun articulo 15 
di “Wetboek van Stafvordering”. 

E procedura a worde entama 
pa Homo LesBische Federatie 
Nederland (HLBF) pa motibo cu 
no tin un decision di persecusion 
di parti di Ministerio Publico di 
Aruba en conexion cu un deman¬ 
da di presidente di HLBF, André 
van Wanrooij, contra Ministro di 
Husticia Rudy Croes, Abogado 
di Gobierno di Aruba, Hendrik 
Croes, y representante di Gobi¬ 
erno, Paul Langerak, pa insulto 
publico, descriminacion, y instiga- 


cion pa odio, descriminacion y/of 
forza bruto. 

E demanda, cu a worde haci na 
Oranjestad dia 22 di augustus 
2005, tin su motibo den expre- 
sion di e demandadonan relaciona 
cu e caso legal di e pareha les- 
biano Oduber-Lamers contra Pais 
Aruba. Asina Minister di Husticia 
a yama e sentencia na favor di e 
pareha “un dia scur den historia 
di Aruba”, mientras abogado di 
Pais Aruba, Hendrik Croes, y e 
representante di Pais Aruba, Paul 
Langerak a yama e matrimonio 
entre dos persona di e mesun sexo 
como identico na un matrimonio 


entre un humano y un animal. 
Ademas Hendrik Croes, den su 
funcion di consehero di Gobierno, 
a avisa Ministro di Husticia cu 
matrimonio homosexual ta un 
forma di decadencia cristiano 
y condenabel cu ‘mester worde 
evita na nos paisnan cu tur medio 
disponibel”. 

Cu esaki e’la sugeri te hasta uso di 
forza bruto. 

Notabel tabata tambe e prohibi- 
cion cu e organizacion di dere- 
chonan humano, Rainbow War- 
riors, a haya. 

E organisacion a worde prohibi pa 
cuminsa un caso similar. 


Presidente di HLBF, André van 
Wanrooij, a bisa: “Expresion, 
conseho y comparacionnan di tal 
indole ta inacceptabel, sigur si nan 
ta bin di representantenan di Pais 
Aruba. Pero mas preocupante ta e 
prohibicion imponi riba Rainbow 
Warriors. 

Den un democracia un y tur mes¬ 
ter tin aceso na medionan legal. E 
prohibicion cu a worde imponi pa 
medio di intimidacion ta e cuchiu 
poni na garganta di e estado di 
derecho. 

Lo no stranami si mester di un 
procedura separa pa trata di laga 
husticia prevalece”. 


Mientras su abogado a pidi libertad inmediato 

Fiscal a pidi 5 ana incondicional pidi pa La Dona 
acusa di distribui 28 kilo di cocaine 



T in persona ta bisa cu La Dona 
Montiel t’e muher cu den 
ana 2002 tabata entrega e droga 
pa prepara manda mulanan afo, 
e.o.Hulanda cu e droga. Pero e 
acusado aki ta nenga esaki cat- 
egoricamente diabierne ultimo 
den Corte. Nunca e tabatin algo di 
håber cu droga, segun e ta bisa. 

For di 2002 autoridadnan tabata 
busca e senora aki ora cu a atrea 
un grupo di persona cu tabata cla 
pa biaha pa Hulanda cu e droga. E 
tempo ei e nomber sra. Montiela 
wordo menciona pero autoridad¬ 
nan no por a haci nada contra 
dje pasobra el a desaparece for di 
Aruba. 

Pero e y su abogado ta bisa cu e no 
a desaparece pa motibo di e caso 
di droga, pasobra su intencion ya 
caba tabata pa biaha pa busca su 
salud. Un testigo a declara esei 
tambe. Y na momento cu el a 
drenta Aruba e ana’ki, Departa- 
mento di Combatimento di Droga 
mesora a wordo poni na altura di 
esaki y a tira man riba dje. Apesar 
cu e ta malo ainda, ya cu di baina e 
por cana. 

Den e procesverbal di e caso aki na 
2002 La Dona ta wordo menciona 
cu e ta responsabel pa importa- 
cion y distribucion di 28 kilo di 


cocaina, pero otronan ta menciona 
dos maleta di 21 y 22 kilo respec- 
tivamente. 

Tur e otro personanan cu a ser de- 
teni relaciona cu e caso aki a keda 
enhuicia caba. Uno a sali liber y 
e otronan a haya castigo di entre 
2 pa 6 ana. Pues manera por mira 
probablemente tur a caba di sinta 
nan castigo caba. 

E motibo cu ta ser sospecha e 
senora aki ta basa riba declaracion 


di esnan deteni n’e cas unda cu a 
haya e droga. Y ta a base di esaki 
Ministerio Publico a cuminsa na 
acumula prueba contra dje, entre 
otro tapmento di telefon. 

Na momento di detene tur cos ta¬ 
bata hinca caba den procesverbal. 
Pesei Ministerio Publico tabatin 
tur cos cla, inclusive pensa cu lo 
bai pidi 5 ana contra dje na mo¬ 
mento cu e wordo procesa. 

Pero su abogado mr. Chris Lejuez 


no tabata mucho di acuerdo p’e 
manera cu autoridadnan a atende 
e asunto aki. Con por ta posibel, 
e ta bisa, na momento di laga e 
detenidonan reconoce e senora aki 
ta mustra nan solamente un foto. 
“Esaki t’e senora,” ta puntra e 
sospechosonan. 

Lo normal, segun e abogado, ta 
mustra e sospechosonan mas cu 
un foto di personanan parecido of 
cu no ta parce otro mes. Pues den 
e aspecto aki, e oficialnan a faya na 
su opinion. 

Di dos punto di preocupacion cu 
el a expresa ta cu ningun caminda 
den e procesverbal el a haya un 
raport di laboratorio. 

Esta un raport cu ta bisa cu loke 
a keda confisca ta droga. Kisas e 
raport ta existi, pero den e proces¬ 
verbal cu el a haya e no ta aparece. 
Pero e parti mas serio cu e ta haya 
ta cu no tin e procesverbal origi¬ 
nal.Esun cu Corte y e mes a haya 
ta un copia di esun di 2002. Lei ta 
bisa cu na momento di presenta 
un caso e mester ta cu e proces¬ 
verbal original. 

Basa riba e puntonan aki, mester 
declara e caso no admisibel y laga 
su cliente bai liber. 

Dia 31 di mei awor pa 8.45 lo tin 
sentencia den e caso aki. 

NACIONAL 


Kico a sosode de facto den casnan di van der Sloot y Kalpoe? 

E modus operandi ta hiba nos bek na uso di tecnologia 
mas avansa pa sigui tur loke ta pasa den cada cas 


T opico di combersacion den fin di siman, unda nos 
di AWEMainta a bai, tabata e actuacion di Ministe- 
rio Publico, combina cu e expertonan di Polis Hulandes, 
kendenan a dicidi di drenta den cas di famia van der Sloot 
y despues di famia Kalpoe. 

Ministerio Publico a emiti un declaracion, bisando cu 
esaki ta parti di e “schouw”, manera nan ta yam’e den 
termologia di investigacion. Pero e pregunta ta, pakico 
ta net n’e dos casnan? Pakico no a haci “schouw” na otro 
sitionan manera p.e. unda cu Joran van der Sloot a bisa di 
a laga su amiga, Natalee Holloway banda di Fisherman’s 
Hut? Pakico no a haci ‘schouw’ den e salina, unda un pia 
di keds a ser haya? 

No, n’e dos casnan aki so a haci e “schouw”, pero esnan cu 
ta sigui modus operandi sigur di polisnan Hulandes, for 
di kende nos polisnan tambe ta siha, ta conclui, cu como 
despues di 2 aha no por a haya nada pa gara o detene un di 
e sospechosonan aki, e unico forma awor ta haci uso di e 
mas halto tecnologia den casonan di investigacion. 
Eventualmente hasta por haci uso di satelite pa haya 
informacion, cu ta un di e motibonan pakico p.e. te awe 
Gobernador no ta permiti pa biba den su cas oficial na 
Playa. Meramente, pa motibo cu awor tin un cas construi 
casi mes halto, y cu facilmente por bai na spiona Goberna¬ 
dor, el a ser permiti pa biba den su cas na Savaneta. 

Mesun tecnologia cu Seguridad Nacional ta bisa cu 
otro(nan) por tin, mesun cos polis expertonan di Hulanda 
a bin haci, pa por spiona den cas di famia van der Sloot 
y di famia Kalpoe y p’asina trata di bin tras di e berdad, 
despues di no por a haya nada te ainda. 

Y si mira bon, a permiti solamente e polisnan Hulandes 
pa drenta e respectivo casnan, mientras cu e polisnan Aru- 
biano mas bien a sirbi como adorno para pafo. 

No lubida e diferente bommelding den pasado, e.o. na 
Bestuurskantoor na Aruba mes, y na Corsow, cu a resulta 
di ta alarmanan falso, pero pa duna expertonan e opor- 
tunidad di por instala equiponan sofestica di por sigui 
reunionnan di e.o. den Bestuurskantoor. Pesei e modus 
operandi aki, e “schouw” ta mira como tal. Pasobra ta difi- 
cil pa kere cu despues di casi 2 aha, ainda polis por kere di 
por haya prueba pa sera e caso di Natalee Holloway. 




A ¥ABALLO 

A DELICIOUS BREAKFAST SANDWICH 

MAYO, LETTUCE, TOMATO, ONIONS, MUSTARD, KETCHUP 
BURGER PATTY, FRIED EGG, SAUSAGE PATTY 

HAVE IT YOUR WAY! 


ALSO AVAILABLE AS VALUE MEAL 

NACIONAL 


Danki Dios cu no tabatin awa den e pos 


Senora a cai den pos na Savaneta 



U n senora cu tabata 
explorando natura- 
leza di Aruba, a resulta 
den fondo di un pos pa 
cual mester a pidi ayudo 
di Cuerpo di Bombero pa 
rescate. 

Tabata den careda di 12’or 
di diasabra merdia cu e 
informacion aki ta drenta 
na Warda di Polis San 
Nicolas, y ta pidi Polisnan 
pa bai topa cu un persona 
den Yaraweg. 

Nan ta papia cu un 
homber, kende ta bisa nan 
cu ei’tras tin tres pos y e 
no sa ta den cual e persona 
aki a cai. Un rato despues 
ta drenta otro yamada di 
un polis, kende ta bisa cu e 
accidente a sosode n’e pos 
banda di Rancho Esmer- 
alda. 

Bahando abou enberdad 
Polisnan ta topa cu un 


lider di Padvinder, kende 
ta splica cu un senora cu 
ta papia Hulandes a core 
yega serca nan pidi ayudo. 
Parce cu e tabata cana cu 
su amiga den e naturalesa 
ora cu e amiga a trapa riba 
un pida zink poni riba 
boca di un pos, cu e no 
tabata sa, y esaki a kibra y 
el a cai den profundidad. 
Ta trata aki di un pos cu 
un profundidad di mas o 
menos 35 pia. Mester bisa 
cu danki Dios cu awasero 
no a cai den e dianan aki, 
cu e consecuencia cu e pos 
por tabata tin awa, pasobra 
e ora ei e consecuencia 
lo ta pio. 6 Bombero a 
participa activamente den 
e operacion di rescate aki. 
Inicialmente un bombero 
a baha pa evalua e lesion- 
nan cu e senora a ricibi. E 
tabata sinta y no tabata por 




a lanta para, ya cu e tabatin 
hopi dolor na su lomba. 
Evaluando e situacion, 
a dicidi pa haci uso di e 
sistema di harnas pa un 
bombero baha y pone esaki 
rond di e senora y subi’e. 
Esaki haci cu no tabata 
necesario pa usa e camiya. 
Despues di mas o menos 
45 minut di tabata den e 
posicion sinta den e pos, a 
saca e senora R.G. (Suri¬ 
nam eno) di 53 ana y hunto 
cu su amiga K., a ser trans¬ 
porta pa poli na hospital 
pa tratamento medico. 

NACIONAL 


Sentencia di gran importancia pa Ministerio Publico 

Corte Supremo a mustra cu no necesariamente Ministerio Publico 
mester prueba di cua hecho castigabel un placa laba ta procede 


E sentencia duna diabierne ul¬ 
timo, den e caso di labamento 
di placa contra di E.L.J. tabata 
uno di gran importancia pa Min¬ 
isterio Publico. Te cu awor tabata 
sumamente dificil, segun Ministe¬ 
rio Publico pa logra haya senten- 
cianan pa casonan di labamento di 
placa. 

Esaki tin di haci cu e forma cu 
Ministerio Publico mester prueba 
of presenta evidencia den e caso¬ 
nan di labamento di placa. 
Mayoria di placa cu a wordo laba 
ta procedente di traficacion di 
droga. A resulta di ta hopi dificil 


pa cada biaha demostra cu exac- 
titud di cua transaccion di droga 
specifico (of otro transaccion ili- 
cito) e placa aki tabata procedente. 
E sentencia di diabierne ultimo, 
tambe ta confirma cu e jurispru- 
dencia di Corte Supremo (Hoge 
Raad) den e casonan di labamento 
di placa ta conta pa Aruba. E 
jurisprudencia di Corte Supremo 
riba e casonan aki ta ensera cu no 
ta necesario pa Ministerio Publico 
mester por prueba di cua hecho 
castigable e placa ta procedente. 

Ta suficiente cu Ministerio Pu¬ 
blico por prueba cu e sospechoso 


lo mester por tabata sa of en todo 
caso e sospechoso a tuma e riesgo 
cu e placa tabata procedente di un 
hecho castigable. 

E sentencia di Huez den e caso 
specifico aki, ta cu considerando e 
circumstancianan di e caso no por 
ta otro cu e 300 mil euro, cua e so¬ 
spechoso tabatin scondi di un for¬ 
ma profesional, tabata procedente 
di un hecho castigable. Tambe 
Huez a haya cu e declaracionnan 
di e sospechoso riba e origen di e 
placa tabata basa riba ganamento. 
Tambe Huez a considera cu e sos¬ 
pechoso tabata mantene contacto 


cu personanan cu tabata forma 
parti di un organisacion criminal 
cu tabatin como meta pa laba placa 
procedente di traficacion di droga. 
E caso aki a worde sentencia a 
base di e lei bieu di labamento di 
placa, segun Ministerio Publico. 

E lei nobo a drenta na vigor na 
april 2006, y e ta cuadra cu e ju¬ 
risprudencia di Corte Supremo ya 
menciona. 

E lei nobo tambe ta haci posibel 
pa polis y Ministerio Publico por 
investiga, persigui y prueba caso¬ 
nan di labamento di placa cu mas 
facilidad. 


No tabata tin servicio 
di inspeccion di auto 

Cu 15 auto wardando for di 
4’or di marduga 

D iabierna un cantidad di ciudadano a bai laga inspe- 
ciona nan auto, pero a keda desapunta cu e trahador- 
nan di e departamento di gobierno cu ta encarga cu esaki 
(DTI) no a presenta pa trabao. Apesar di cu diabierna no 
tabata un dia di ATV oficial, tog gobiero a laga tur hende 
cu tabata desea esaki, pa tuma un dia liber. Esaki ta loque e 
trahadornan di DTI tambe a haci. Y ta un persona so a bai 
traha. Pero e no tabata tin ningun capacidad di ni habri e 
porta. E grupo di ciudadanonan aki a keda masha malcon- 
tento cu e echo aki. Aigun di nan ya a bai laga inspecciona 
nan auto pa di tres biaha e siman ey, pasobra semper tin 
filanan largo di auto cu e consecuencia cu tin hende cu no 
ta yega na turno. Otronan tabata para na e departamento 
di inspeccion for di 4’or di marduga pa sigura cu nan ta 
yega na turno. Otronan a tuma dia liber pa bai inspecciona 
nan auto. 

Informacion 

Aigun di e ciudadanonan cu tabata para for di tempran a 
bisa cu nan a yama e departamento diaranson merdia pa 
puntra si lo tin inspeccion di auto diabierna y di parti di e 
departamento a bisa nan cu si lo tin servcio manera sem¬ 
per. Tristo ta cu diabierna e contrario tabata e caso y ni un 
aviso a pone riba e porta pa informa cu no lo tin servicio. 
Peticion na DTI 

Ora cu 9’or a casi bati e ciudadanonan desapunta a dicidi 
di colecta nan nomber y telefon pa manda un peticion e 
mainta ey mes pa director di DTI, pa pidi pa yama cada 
un di esnan cu tabata tey diabierna mainta pa bin inspec¬ 
ciona nan auto a base di un cita. E proposicion lo nifica cu 
den menos cu un siman tur e personanan aki lo por worde 
atendi corectamente y asina corigi e fayo di e departamen¬ 
to di inspeccion. E ciudadanonan aki ta spera cu DTI lo 
siquiera honra nan peticion. 

Enbes ta roadtest 
paden, a haci pafo y a 
bolter e auto 

D iasabra anochi, casi mei anochi caba, despues di ac- 
tividad cu tabatin na Palo Marga International Dra¬ 
grace Park, a resulta cu un auto a bolter parti pafor. Kico 
a pasa exactamente no ta conoci. Aigun testigo tabata 
bisa, cu enbes cu e chofer ei a participa n’e streetlegal, a 
dicidi di haci esaki pafor di Palo Marga cu e consecuencia 
cu el a bolter e auto. No ta conoci, si tabatin herido, pero 
e dano ta considerabel. 


Accidente pisa den Emmastraat 


E crusada Emmastraat no ta peligroso, esta si chofernan 
no paga tino cu e reglanan di trafico n’e sitio. Tin dos 
borchi grandi cu ta indica cu mester para na dicho cru- 
zada. 

Diasabra den oranan di atardi n’e skina ei tabatin un ac¬ 
cidente caminda e personanan den e Tercel blanco tabata 
biniendo di un entiero. Di acuerdo cu nos informacion, 
nan ta hendenan cu a bin for di Corsow pa atende dicho 
entiero. 

Segun informacion haya n’e sitio, un ban blanco a caba 
di baha un persona prome cu e crusada cu a caba di traha, 
ora cu e Tercel biniendo for di Emmastraat no a para 
completamente n’e skina cayente. 

E van, tamano grandi, a dal den banda di e ocupante, ya 
cu probablemente e auto particular mester a bira na man 
robez pa bai pariba. 

E chofer a ser saca liher, mientras cu e dama sinta dilanti 
a keda pega formalmente, e.o. dor di su peso cu a haci 
dificil pa sake sin causa mucho dolor of dano na dje. 

Y tabata trata di un persona di edad tambe. Casi 20 minut 
despues di e accidente a logra sake. 

Nos a constata tambe cu e tabatin hopi sla na su cabez, y 
como aigun auto tras di e Tercel tabata bin dr. Yagua, el a 
duna e prome asistencia ei bou mes. Nos a haya informa¬ 
cion cu e senora ta sigui den situacion critico. 

NACIONAL 



Prevencion por yuda, pero e no por evita, 
e riesgo di candela ta keda existi. 
pesey sigura ta e miho solucion! 


ROYAL & 

1/ 

71 

SUNALLIANCE 


Pa segu ro di candela pa bo cas of negoshi... 

contact nos na 583-0668 of puntra bo broker pa un di nos productonan 


Segun testigonan 

Agente policial a falta respet pa ciudadano 


N a momento cu agen¬ 
tenan policia tabata 
atendiendo e accidente 
n’e cruzada Emmastraat 
diasabra atardi, por a mira 
aigun hende ta core bai 
abou. Mesora pensamento a 
bai cu lo tin problema cu e 
gang di Rancho, pero esaki 
no tabata e caso. 

Segun e agente policial un 
homber lo a haci fresco 
cune faltando respet na 
su autoridad y el a dicidi 
detene pa cual e hendenan 
eybou a lanta cune. 
Sinembargo e ciudadanon- 
an eybou, banda di Ran- 
chostraat, ta bisa cu ningun 
momento esey tabata e 
caso.Un mucha homber cu 
ta sinta riba e stupi a conta 
AWEMainta cu tabatin un 
van di Polis para mei-mei 
di caminda na momento 
cu un auto saliendo for di 
Ranchostraat a bira na man 


robez pa yega n’e caminda 
cu ta bai pa Schelpstraat. 
Como cu e van ta blokea e 
caminda, segun e testigo el 
a mira cu e homber a baha 
y puntra e agente kico ta 
pasando y si e lo keda basta 
para asina eynan. Pero 
parce cu e agente lo tabatin 
malbeis of kico pasobra 
mesora e agente a contest’e: 
“Respetami, ami ta autori¬ 
dad y bai for di aki nan”. 

Y aki ta problema a cum- 
insa pasobra e agente a saca 
klop p’e homber, coge den 
un grip y dale den e van 
di polis. Tur esaki, segun 
testigonan inecesario. 

E homber a keda deteni 
y mucha muher cu tabata 
den auto cune a bai cu e 
vehiculo for di e sitio. 
Mirando cu e grupo di ciu- 
dadanonan eybou a rabia 
p’e mal trato cu e agente 
policial en cuestion a duna 


na un ciudadano sin mo- 
tibo, a pidi refuerso policial 
y tambe miembronan di 
Visibility Team a bin duna 
un man. Despues di casi 
mei ora e situacion a calma. 
Aunke mester bisa cu hasta 
piedra a wordo tira. 

VERSION POLICIAL 

E version di polis ta bisa 
cu dor di un accidente cu 
tabatin n’e crusada Emmas¬ 
traat - Emanstraat, un otro 
patruya a bai sera e crusada 
di Emanstraat - Visstraat. 
Dado momento a yega 
eynan e homber M.A., 
naci na Boneiro di 29 aha, 
kende a yega y kier a pasa 
cu su auto. 

E polis a bisa cu e no por 
pasa eynan. Segun version 
di e polis, e homber aki a 
rabia y bai off riba dje y 
a pone man den cara di e 
polis. Na momento cu a 




bai pa detene, un grupo ey 
bao a cuminsa ranke na su 
paha. 

Y tambe e agente ta bisa, 
el a wak e conoci R.I., alias 


Lang, dal’e tras di su cabes 
y despues a core bai for 
di e sitio. Pa tal motibo 
polisnan ta buscando Lang 
awor. 

NACIONAL 


Antiyano ta stranhero na Aruba y vice versa.... 

Aruba y Antiyas tin problema cu integracion di stranhero 


U n tema hopi interesante y 
di gran embergadura tabata 
esun di integracion di stranhero 
na Aruba durante e reunion cu 
Parlamentonan di Aruba y Anti¬ 
yas a tene siman pasa na Corsow.. 
Aunke formulacion di e resultado 
final tabata manera nan ta yama 
e cos aki un “discurso Pilatio”, 
claramente e delegacion Arubano 
a indicå cu nan no ta admiti pa 
stranheronan drenta y biba y traha 
na Aruba si nan no por integrå 
den tur sentido na Aruba. 

Ta riba peticion di e delegacion 
di Aruba nan a discuti e punto 
aki pasobra e Arubianonan ta di 
opinion cu riba tur isla tin un 
problema cu integracion. 

E delegacion Antiyano tambe a 


reafirmå cu nan pais no conocé un 
maneho di integracion efectivo di 
manera cu imigracion di stran¬ 
hero den nos paisnan tin efectivo 
negativo riba e cirkunstancianan 
social, economico y cultural di nos 
islanan. 

(Bonaire ta un excelente ehem- 
pel di esaki cu e ‘influx’ di tanto 
macamba). 

Sinembargo promé cu por fiha un 
maneho di integracion, Antiyas 
y Aruba mester tin dato pa så ta 
di cuanto hende ta trata y busca 
drechi cu otro paisnan a manehå 
e problema di integracion y ki 
instrumento nan a usa p’esaki. 

E delegacion di Aruba a mustra cu 
sociedad na Aruba ta multicultural 
y cu den pasado tabatin dos época 


cu gran cantidad di stranhero a 
establecé nan mes riba e isla. 

E promé biaha tabata tempo cu 
refineria 

Lago a habri na Aruba y den 
ananan nobenta tempo cu turismo 
a explotå bai goal y nan a traha 
hopi hotel na Aruba. 

Cu tanto stranhero asina estab- 
leciendo na Aruba, esaki ta pone 
presion riba e situacion social, 
cultural, economico y financiero 
di e pais apesar cu e promé ola di 
imigrante a keda biba na Aruba y 
a integrå sin problema. 

Sinembargo e segundo ola di imi¬ 
gracion tabata diferente pasobra e 
di dos ola di imigrante a bai Aruba 
pasobra situacion ta malo den nan 
pais y nan no ta integrå nan mes, 


pero ta keda entre nan cu nan. 

P’e delegacion Arubiano, un 
imigrante mester integrå su mes 
den sociedad dor di dominå e idi¬ 
oma, cultura, mentalidad, norma 
y balor y custumbernan y no keda 
practicå nan mes custumbernan. 
Esaki ta pa evitå cu gradualmente 
e isla ta pérde su cultura neta- 
mente Arubiano. 

Sinembargo e problema ta cu no 
tin datos riba con por forza e gru- 
ponan aki pa integrå y no tin ni 
datos ta di cuantu hende ta trata. 
Nan lo pidi Gobiernonan di Aruba 
y di Antiyas pa paga tino cu e 
fenomeno aki y laga haci un inves- 
tigacion con paisnan cu aprecido 
na Antiyas y Aruba a resolvé e 
problema di integracion. 


Auto a dal mucha 
na altura di S. Chow 
Supermarket 



A yera merdia, autoridadnan policial ta ser avisa, cu tin 
un accidente, basta serio a tuma lugar na altura di S. 
Chow Supermarket na Savaneta. E accidente aki a sosode 
ayera pa mas o menos 2 or, unda a constata cu e chofer 
di e auto, ta indica di tabata bou di influencia y no por a 
controla su auto y a dal un mucha cu tabata cana na pia 
banda di caminda. E chofer a keda deteni, mientras cu 
ambulance a transporta e mucha cu maximo urgencia pa 
Dr. Horacio E. Oduber Hospital, cu basta sla na su cabez. 



bank 


Spantenbier 

Renaissance Cura^ao Resort 
& Casino. 

AIB BANK ti felicita META Corporation cu e projecto 
Renaissance: Cura^ao Resort S Casino cu a lega 
su punto mas halto. 

Pabien cu bpso Spantcnbier 


Skiil on your side 

www.a i b- ba nk.com 

Bo plaka no ta yega pa bo cumpra tur loke bo ta desea? No preocupa bo mes! 

RBTT Bank ta ofrece awor te cu AWG 40.000 na prestamo personal. 

Ademas bo ta ricibi 1 % di descuento MAS un credit card di US$1 000 
PLUS 2500 Fun Miles! 

No warda mas, bin RBTT Bank awor mes y aplica pa bo prestamo di 
AWG 40.000! 

Pa mas informacion pasa libremente na un di nos oficinanan of yama nos 
RBTT Service Line na 588.01.01. 


Suma 

5 ana 

6 ana 

25.000 

622 

557 

30.000 

746 

668 

35.000 

870 

779 

40.000 

995 

890 


Sumanan den Florin Arubiano (AWG) 
Interes efectivo di prestamo personal 1 7%. 


E oferta aki ta valido te cu 8 di juni 2007. 
RBTT Bank ta reserva tur derecho. 


RBTT 


BANK 


BO CAMINDA PA FUTURO 


ITALIESTRAAT 36, ORANJESTAD • L.G. SM1TH BOULEVARD 66, ORANJESTAD • CAYA G.F. (BETICO) CROES 89, ORANJESTAD 

PALM BEACH 5-A, NOORD • B V/D VEEN ZEPPENFELDSTRAAT 52, SAN NICOLAS 
SERVICE LINE: 588-0101 • OFFICES: 523-3100 • FAX: 582-1756 • E-MAIL: INFO@TT.RBTT.COM • WWW.RBTT.COM 

NACIONAL 


Situacion no deseabel 
den trafico 

A utomobilistanan mester por conduci riba carteranan di 
Aruba sin cu nan ta worde destrai di e situacion di trafico. 
No ta por nada na hopi parti di mundo, incluyendo na Aruba, 
ta contra ley pa un chauffeur papia na celular mientras e ta stu- 
ur auto. Papiamento na celular po kita atencion di e chauffeur 
pa loque ta pasando rond di dje den trafico cu e consequencia 
cu e no por reacciona rapidamente riba un situacion peligroso. 
Tambe tin otro fenomenonan cu ta distrae un chaufeur, kitando 
su atencion riba posibel situacionnan irregular den trafico. 
Asina nos por a nota ultimamente cu na e cruzada De La 
Sallestraat / Caya Ernesto Petronia tin un situacion indeseable, 
particularmente den oranan di anochi.Na e cruzada aki tin no 
menos cu TRES pantaya grandi riba cual ta pasa videonan di 
propaganda. Dos ta visibel pa automobilistanan cu ta riba de 
la Sallestraat bayendo abao, y otro, mas grandi, ta riba e parti 
ariba di e edificio (ex Piet) y ta visibel pa automobilistanan cu 
ta riba de la Sallestraat bayendo ariba. Nos no tin nada con¬ 
tra hacimento di propaganda, pero esaki no mester bai na un 
manera cu e por causa situacionnan indeseabel.E pantayanan 
aki ta poni net na un cruzada cu ta worde maneha pa luznan 
di trafico y atencion di chauffeurnan no mester worde distrai 
di e funcionamento di e luznan aki.Quizas esun cu a pone a 
pantayanan aki no a pensa cu nan lo por distrae un chauffeur su 
atencion riba trafico, pero esaki sigur sigur ta e caso. Si tabata 
borchinan di propaganda comun y coriente, por bisa cu e chauf¬ 
feur ta hisa wowo pa un fraccion di un seconde pa wak y sigui 
pone atencion na trafico. Pero aki ta trata di video cu ta ensera 
movecion di imagen. Esaki ta distrae un chauffeur pa mas largo 
rato, y e no por tin atencion continuo riba e trafico su dilanti, 
su tras y na su banda. Nos no sa si e pantayanan aki ya por a 
causa aigun accidente, pero si nos sa cu no mucho dia pasa nan 
a causa cu un chauffeur no a ripara cu e luznan a cambia di cora 
pa berde - pasobra e tabata mirando e video - y e auto su tras 
por poco a pega riba dje, pasobra e no a cuminsa core pa sigui 
su caminda.Nos ta kere cu esnan cu ta responsabel pa un trafico 
sigur na Aruba, lo mester tira un vista riba e situacion aki, 
particularmente den oranan di anochi, y si ta necesario tuma e 
pasonan adecuado y necesario. Evita ta miho cu cura. 


Mike de Meza, Parlamentario A VP 

Drogadiccion: un problema mundial cu ta 
devastador pa Aruba tambe 

Bishita di AVP na SantoDomingo tabata uno masha interesantey util 


D rogadiccion ta un fenom- 
eno indeseable cu ta bai 
man den man casi semper na 
un progreso economico na tur 
pais den mundo. Drogadiccion 
ta un desgracia pa cada famia 
y cada comunidad cu ta wordo 
confronta cu e situation. E 
ta parse di ta un di e plaga 
(lesa malesa) mas destructivo 
na mundo pa e individuo 
mes, pero tambe pa henter su 
famia y comunidad. Esaki ta e 
situacion cu Aruba tambe lam- 
entablemente conoce, Mike 
de Meza, Parlamentario di par¬ 
tido AVP ta duna di conoce. 

E fenomeno di drogadiccion 
aki por wordo mira den forma 
di un virus cu ta biba manera 
un parasito den e sistema di 
un progreso economico cu ta 
causa un malesa destructivo 
na e bida sano di un pais cu 
ta desaroya su mes. Esaki ta 
pasa tur rond di mundo y esaki 
tambe ta e caso na Aruba. E 
malesa di drogadiccion no ta 
cura di su mes y ta devastador 
pa tur cos den su medio ambi- 
ente. Cada pais atraves di sigur 
su Gobierno y cu ayudo di tur 
esnan den comunidad mester 
percura pa un bon programa 
pa (uno) crea bon prevencion; 
(dos) trata mas efectivo esnan 


cu tin malesa di adiccion y 
(tres) duna esnan rehabilita un 
bon cuido posterior den tur 
forma posible. Drogadiccion ta 
hopi complica y ta costa placa 
pa combati, maske placa so 
no ta e solucion. Aruba no tin 
suficiente recurso financiero 
y tampoco suficiente recurso 
humano pa combati e prob¬ 
lema cu droga y su consecuen- 
cianan ta trece pa nos pais. E 
problema aki mester di tur 
cooperacion y tur ayudo cu 
tin na mundo. Aruba mester 
tin un maneho amplio basa 
riba un plan real cu un vision 
specifico defini cu ta clara- 
mente publica. “Ta netamente 
esaki ta locual nos di AVP a 
traha den nos PLAN ARUBA 
bao di guia di entre otro nos 
experto riba e tereno aki cu ta 
colega Arthur Dowers. Tambe 
constantemente nos partido 
a sa di bishita diferente pais 
y diferente instuticion cu ta 
traha riba e problematica di 
drogadiccion. Ta poco tempo 
pasa cu coleganan Mike Eman 
y Benny Sevinger a bishita ai¬ 
gun institucionnan na Hulan- 
da riba e problema aki. Siman 
pasa colega Otmar Oduber y 
mi persona a bishita Republica 
Dominicana caminda nos a 



haya masha hopi informacion 
riba e tereno di rehabilitacion 
di droga. Esaki seguramente lo 
wordo studia y usa pa fortalece 
nos programa di AVP riba e 
materia di rehabilitacion di 
drogadiccion. Nos di partido 
AVP ta conciente cu e prob¬ 
lema di drogadiccion aki na 
Aruba ta pone un peso grandi 
riba nos comunidad, ta causa 
hopi dolor pa famianan y ta un 
peliger pa Aruba su progresso 
economico. Ta pesey e aten¬ 
cion pa e topico serca par¬ 
tido AVP ta grandi. Ora AVP 
drenta Gobierno e problemati¬ 
ca aki lo wordo atende riba un 
base di urgencia, na un manera 
profesional y cu programanan 
extensivo cu un grado halto di 
probalidad pa solucion. Nos lo 
trata di traha riba un plata- 
forma internacional y multi- 
disciplinario”, Mike de Meza a 
conclui. 


Mike de Meza , Parlamentario A VP 

Bishita na Republica Dominicana a duna prucba cu un bon programa di rehabilitacion no ta placa so! 

Mester di un programa profesionaly no un programa politico di “friends and family” 


“Cu hopi admiracion colega Otmar Oduber y mi persona por a tuma nota di e 
arubano sr. Isindro Kwidama cu ta rehabilitando na Hogares Crea Internacio¬ 
nal. Sr. Isindro Kwidama a splica nos con su situacion tabata y den cual grado 
el a haya su mes ora e tabata adicto na droga aki na Aruba. Diahuebs ultimo sr. 
Isindro Kwidama para nos dilanti den forma di un homber decente y recto cu un 
vobaculario di un persona bon educa, a splica nos con e program di rehabilitacion 
ta hinca den otro y con esaki ta wordo ehecuta. 

E tabata un placer y un honor pa por a wordo educa door di sr. Isindro Kwidama 
riba e topico di rehabilitacion aya na Hogares Crea Internacional. 

Dios sigui bendiciona y guia Isindro, kende tin awor un posicion halto den e 
lugar di rehabilitacion, y ta haciendo un trabao excelente cu e hobennan na 
Republica Dominicana den rehabilitacion. Isindro a haya hopi respet serca e 
dominicanonan pa su disciplina y caracter firme. 

Tawata un orguyo pa tende esaki di e arubano sr. Isindra Kwidama”, Mike de 
Meza, Parlamentario di partido AVP a duna di conoce, despues di su regreso 
for di Republica Dominicana, caminda cu el hunto cu su colega Otmar Oduber 
a biaha pa haya mas informacion riba programanan di rehabilitacion na e pais 
aki, cual a demostra di ta exitoso.Locual a sobresali riba tur otro topico, segun 


de Meza, sigur ta e hecho cu e programa di Hogares Crea Internacional ta parse 
di ta hopi efectivo y na un presupuesto hopi limita caminda no por tin lugar pa 
“friends and family” manera si ta conoci ta tuma lugar na Aruba. A wordo splica 
cu Hogares Crea Internacional no ta cobra ningun hende y tampoco nan famia 
pa tratamento. Por a compronde tambe cu Hogares Crea Internacional tin awe 4 
(cuatro) lugar na Republica Dominicana cu plan pa sigui expande y 80 (ochenta) 
lugar na Puerto Rico. Den un reunion cu e director nacional di e institucion di 
Republica Dominicana por haya mas informacion riba e programa y estudio pa cu 
rehabilitacion di droga. Tambe e director nacional a ofrece nan ayudo pa experti- 
cio y informacion necesario.“Nos di partido AVP ta keda prepara nos mes tur dia 
riba plataforma nacional y internacional pa fortalece PLAN ARUBA. Ya pa basta 
tempo partido AVP bao di guia di entre otro nos experto riba e tereno aki cu ta 
colega Arthur Dowers a contempla programanan pa rehabilitacion. Tambe con¬ 
stantemente nos partido a sa di bishita diferente pais entre otro Hulanda, Antiyas, 
Republica Dominicana y otronan. 

Ora AVP drenta Gobierno e problematica aki lo wordo atende cu urgencia pa 
alivia pueblo mas tanto cu ta posible y mas rapido cu ta posible sin basila y sin 
wega politico”, tabata palabranan final di Parlamentario Mike de Meza. 

NACIONAL 


Apesar di consulta.... 

No tin acuerdo pa hende biaha libremente 
entre Antiyas y Aruba 


A pesar cu e consultanan 
entre e delegacionnan 
Parlamentario di Aruba y An¬ 
tiyas, manera esun cu a tuma 
lugar siman pasa na Corsow, 
e dos delegacionnan no por 


a hana otro riba e punto di 
liber traficacion di habitan- 
tenan di e dos paisnan, esta 
Antiyas y Aruba. 

Di acuerdo cu e comuni- 
cado oficial, nan a papia 


abiertamente cu otro y ambos 
delegacion tabata bon preparå 
y a indicå cu ta masha im- 
portante pa nan tin contacto 
regular cu otro. 

Ora a discuti e punto di trafi¬ 


cacion liber entre Antiyas y 
Aruba, e delegacion Antiyano 
a cuminsa e reunion cu hopi 
ånimo pasobra Aruba mester 
trata Antiyano mescos cu 
Antiyas ta trata Arubiano. 


P’esei e delegacion Antiyano 
a proponé pa introduci un 
tipo di pérmit pa tempo 
indefini pa habitantenan di 
Reino basta nan tin suficiente 
medio di existencia, nan tin 
seguro medico y un dak riba 
nan cabez. 

Lamentablemente e dos del¬ 
egacionnan no a hana otro y 
e asunto lo mester bira tempo 
di discusion den Conseho 
di Cooperacion Ministerial 
pa laga nan fiha un maneho 
riba e punto aki. No ta conoci 
si e punto aki a ser discuti 
diabierne ultimo na Corsow, 
despues cu e Ministernan di 
Aruba y di Antiyas a topa 
otro, despues di basta tempo. 
E delegacion Arubano a spli- 
ca cu den 16 ana e cantidad 
di habitantenan na Aruba a 
crece cu mas cu 40,000 per¬ 
sona cu a esablecé nan mes 
riba e isla. 

Ana paså Aruba tabatin 
103.000 habitante y con- 
siderando tamano di Aruba, 
hende local tin preferencia 
ora tin cupo di trabou mien- 
tras cu Gobierno su maneho 
ta pa limitå admision di oro 
nacionalidad pa por laga 
desaroyo economico cuadra 
cu loke nan tin na structura 
social. 

Como resultado di e maneho 
aki desempleo a baha cu 
33% y tin espacio pa compa- 
triotanan di Reino Hulan¬ 
des busca y hana trabou na 
Aruba, pero semper y cuando 
Arubiano tin preferencia di 
hana trabou. 

Aruba no tin nada contra pa 
sigi discuti e asunto aki, pero 
no riba nivel Parlamentario 
mester discuti e asunto riba 
nivel gubernamental, pero 
semper mester tene cuenta 
cu maneho di Aruba ta pa 
mehorå nivel di bida di Aru- 
bianonan. 

Ambos delegacion lo pidi 
nan Gobiernonan pa discuti e 
punto aki cu otro. 



Haci compras, 
come, relaja y 
diverti! 


Bana Island, Beauty and the Beast, Body 
Rage, Cafe the Plaza, Captain Cook's 
Minimarket, Champagne, Creatique, 
Discovery Travel, Dunkin Donuts, Grand 
Cafe Tropical, G & O Italian Fashion, 
Haagen Dazs, Hairstudio Figaro, He Men's 
Fashion, Flung Paradise, Javaruba, Jewels in 
Paradise, La Estancia, Magic Island, 
Maraca's, Mopa Mopa, Rage Silver, Rage 
Oro, Renaissance Marina, Sbarro, Scandals, 
Seashellls, Shabby Shic, State of the Art, 
Subway, Sugarbird Too, Sun Specs, 
SurfShop, Sushi-Ya, Taco Bell, The Dutch 
Pancakehouse, The Villa, The Waterfront 


RENAISSANCE 

MARKETPLACE 


Habri For di 10’or di mainta te cu anochi laat. 
*Diferente tiendanan tin diferente orario 

NACIONAL I 

Contrario na Premier y Parlamentarionan di MEP cu 
ta defende Royal Caribbean 

Minister Briesen a acepta cu screening di e compania no a tuma lugar 


O tmar Oduber, Parlamentario 
di partido AVP a reacciona 
riba comentarionan di Minister 
Eddie Briesen y di Prome Min¬ 
ister Nelson Oduber, kendenan, 
segun Parlamentario di AVI? a sali 
for di nan casca despues di e reto 
cu el a lanza dialuna pasa na nan 
persona. 

Otmar a comenta cu e por a scucha 
un Prome Minister Oduber ta 
purba di hustifica ainda kico ta 
loke ta tumando lugar pa loke ta e 
proyecto di waf caminda cu Royal 
Caribbean y Namdar Group ta 
involucra. 

Aki Otmar Oduber a menciona 
cu Prome Minister Oduber ta e 
sospechoso principal den e caso 
di soborno di 1 miyon florin di 
grupo Namdar y ya caba a pasa 2 
pa 3 luna y e no a entama un keho 
contra Michael Williams, Dia- 
rio of otro persona cu por a trese 


esaki dilanti den medionan di 
comunicacion. Esey tabata e reto 
di Otmar Oduber siman pasa, y 
for di oficinan di Prome Minister 
a bin dilanti cartanan entrega na 
Ministerio Publico, caminda ta¬ 
bata purba di mustra cu esakinan 
tabata pa keha cualkier persona. 
Pero segun Otmar Oduber, esaki 
no ta berdad y cu atrobe ta purba 
trose e asuntonan. “Unico cos 
cu e cartanan aki cu sr. Oduber a 
manda pa Ministerio Publico ta pa 
pidi un investigacion tuma lugar. 
Si ami wordo atacha den e forma 
cu sr. Nelson Orlando Oduber ta 
wordo atacha, caminda ta wordo 
bisa cu el a wordo soborna, ca¬ 
minda cu e ta sospechoso principal 
den e caso aki, no ta dicidi di pidi 
un rectificacion of entama un 
denuncia contra hendenan den e 
comunidad aki, anto e ora ey bo ta 
bira co-culpabel”. 


Banda di esaki, Otmar Oduber a 
menciona cu Royal Caribbean na 
e momentonan aki tambe ta bao di 
un loop negativo y no manera el a 
scucha Minister Briesen y Prome 
Minister papia di sr. Samy Ofer cu 
lo ta solamente un accionista. Sr. 
Ofer ta e accionista mayoritario di 
Royal Caribbean. 

Na Turkia a tuma e decision di 
kibra e relacion cu e grupo aki 
pa motibo di soborno y cosnan 
fraudulento cu a tuma lugar na e 
pais aki. 

“Mi ta contento di a scucha, con¬ 
trario na sr. Oduber, contrario na e 
marionetanan cu den conferencia 
di prensa di partido MEP tur a sali 
y defende e proyecto y cu ta spiritu 
fraccion di AVP y otronan ta wak 
den e proyecto. 

Awe mainta mi por a scucha sr. 
Eddie Briesen, cu mi a reta di 
bin dilanti.. .a acepta cu ningun 


screening a tuma lugar di e grupo 
aki pasobra no a yega na un fase 
serio cu e grupo di Royal Carib¬ 
bean”, Parlamentario di AVP a 
duna di conoce. 

Mas aleu, Minister di Turismo lo 
a bisa cu mirando informacionnan 
cu a sali, nan a pidi for di e compa¬ 
nia tambe pa nan banda bisa preto 
riba blanco kico ta loke a sosode 
na Turkia. 

Otmar Oduber a bisa cu ta te awor 
ta pidiendo informacion riba e 
compania siendo cu ya caba un 
Memorandun Of Understanding 
a wordo firma entre Gobierno di 
Aruba, representa door di APA 
den presencia di Prome Minister 
di Aruba cu e grupo cu a soborna 
e Gobierno di Aruba atraves di un 
carta pa un balor di 1 miyon florin 
y cu e grupo cu a soborna Gobier¬ 
no di Turkia pa miyones di florin 
pa por a haya un proyecto similar. 


Arthur Dowers na Minister Wever 

Si bo no ta comprondende e proyecto cu mi a laga atras mi ta 
dispuesto pa splicabo 


“Ali ta custumbra cu Minister 
Wever ta hasi cos di spectakel 
pero locual mi por a presencia 
den Parlamento diabierna siman 
pasa tabata un ridiculez, ora cu 
un Minister cu ta wordo paga pa 
pueblo pa sirbi su pueblo ta bisa cu 
el a para un proyecto pasobra ami lo 
a haya un oficina. Ki mentalidad! 
Ami por bati ariba mi pecho y bisa 
cu ami a traha duro y studia pa mi 
titulo, no uno pero mas, y nunca a 
pensa di falsifica un diploma pami 
haya un salario of oficina cu mi no 
merece. Den mi trabao no ta oficina 
ta conta sino capacidad y caracter 
profesional. Su excelencia drs.??? 
Ambrosio Wever por bisa mescos di 
esei ta paso ora ami papia di victi- 
manan di adiccion ami por papia 
direct pero su excelencia si mester 
di hende, manera mi wela tabata 
bisa. Abo mester di hende pa kauw 
e cuminda prome cubo gulie pero 
su excelencia ami no tin mester di 
esaki paso ami a traha y studia pe. 
Actualmente ta laga victimanan 


pacientnan di adiccion sufri ariba 
caya y ta dunanan tur oportunidad 
pa sigui hasi nos comunidad dano. 
Un Minister cu ta representa un 
manera di pensa cu hopi di nos a 
kere cu a pasa pa pasado. Imposibel 
cu awe tin Minister cu ta hura- 
menta pa sirbi interes general, pero 
ta escoge pa pone su desprecio cu e 
tin pa un contrincante politico. Nos 
conoce e fenomeno di patronahe y 
nepotismo cu ta actonan coruptivo. 
Maske hopi di nos no ta conciente 
cu faboritismo politico tambe ta 
actonan coruptivo mester realiza 
hopi bon cu no tin mucho diferen- 
cia entre faborece amigonan a costo 
di caha di Gobierno y por ehempel 
e afamado caso di soborno di Nam¬ 
dar. Den caso di Namdar gober- 
nantenan di Gabinete Oduber ta 
wordo acusa di a ricibi 1 miyon pa 
entrega tereno y otorga un proyecto 
miyonario na un grupo multinacio- 
nal di afor. Den caso di patronahe 
tambe bo ta mira gobernantenan ta 
entrega algo cu no ta di nan, esta 


placa di pagador di belasting pa 
nan por cumpra fabor di e votador 
y asina keda na poder. Den caso 
cu ta boycot proyecto cu un otro 
Gobierno a laga pasobra cu bo no 
ta gusta e otro Gobierno tambe bo 
ta tira placa di pueblo afor pasobra 
tur inversion preparatorio ta wordo 
perdi pa e simple hecho cu nos tin 
un Minister cu un pobreza spiritual 
y mental cu e no por reconoce algo 
cu un otro a haci cu ta bon. Tristo 
ta cu ta pueblo cada bes di nobo 
mester paga pa e actonan di mal- 
gobernacion aki. 

Awe por ten de Nelson Oduber grita 
cu e mester a paga 100 miyon na 
garantia cu supuestamente AVP lo 
a duna aigun italiano pa desaroya 
varios proyecto di hotel cu awe nos 
Minister Presidente a laga bende y 
awe e kier yora pa 239 miyon florin 
pa esaki. Nos tur por mira cu aki ta 
trata di un farsa di sehor Oduber. 
Con bo por bisa cu bo a paga pa e 
garantia aki ? Aki Sehor Oduber ta 
duna muestra di su incapacidad pa 


negocia. Ta kende a sera e dealnan 
di e hotelnan aki cu Hulan da ? No 
ta bo persona sehor Nelson Oduber. 
Kende a bai Italia bai negocia cu e 
italianonan e famoso garantianan. 

E mesun italianonan aki cu ta ariba 
e famoso potret pegando bloki su- 
shando man, no ta abo Nelson Odu¬ 
ber a bai negocia e garantianan cu 
nan, dicon ora bo tabata nan dilanti 
ayanan bo no a yama nan pa mafio- 
so, esaki tabo manera di tira piedra 
sconde man. Den caso di Race track 
ta kende dibo Gabinete Oduber a 
duna abogado na Miami ordo pa no 
settie y bai corte cu e americanonan 
otro incapacidad di bo Gabinete. E 
asunto di settie aki ta bo abogado 
mes a trese dilanti den e encuesta 
show organisa cu placa di pueblo y 
sin cu nada a bin afor, pero kende a 
gana atrobe friends and family. Den 
caso di e hotelnan cu awe a paga 
100 miyon di garantia ta e mes un 
modus operandi MEP a usa pa laga 
e proyectonan fracasa cu nan ta usa 
awe pa para e proyecto di PAAZ. 

Pelea sin motibo 

D iabierna marduga patruya policial ta wordo manda den caya principal di San Nico¬ 
las unda cu lo tabatin un pelea, segun e melding cu a drenta. 

E hecho aki a tuma lugar alrededor di 2.30 di marduga y e patruya cu a ser manda n’e 
bar restaurant den Bernhardstraat a yega topa cu un situacion caminda ningun di esnan 
envolvi kier papia. 

Aigun persona den becindario a mustra e agentenan un muher cu lo tabata envolvi den e 
pelea. Pero na momento cu Polisnan a bai papia cune su reaccion tabata cu e no tin nada 
di conta nan. 

E agentenan a sigui busca informacion eibou y a bin tende cu di repente un Tercel 
blanco a yega n’e sitio. Un muher a baha for di e Tercel y a cuminsa zundra e senora 
senala dor di e testigonan. 

E yiu homber di e senora kende tabata den e bar a sali pa defende su mama. E cos a 
sali for di man pasobra e homber den Tercel tambe a baha y a hinca su mes den e pelea. 
Despues e Tercel blanco cu su ocupantenan a bai for di e sitio. 

Pero esnan cu ta supuestamente envolvi no kier duna nomber peor pa duna keho. 





Ricibi e Prome Santa 
Comunion ta algo special 
den bida di un mucha. 
Pesey e dia aki mester 
ta inolvidabel. 

Laga bo yiu luci e dia aki 
cu un tralle of shimis di: 

Manchito’s 


Conoci pa mas di 40 ana 
como e boutique pa trahe 
y bistirnan pa 
ocasionnan special. 

Orario: 

Dialuna pa Diasabra 
9:30 am - 6:00 pm non-stop 
Avenida Milo Croes 


Bishita indesea 

D iasabra anochi Central di Polis ta manda patruya na 
un cas na Seroe Alejandro pa un bishita indesea. Na 
yegada nan ta papia cu e homber V.H., naci na Aruba, di 
67 ana. E ta bisa cu un homber desconoci a cana drenta su 
cas, sende e television y cai sinta pa disfruta di e pro- 
gramacion. 

E dono di cas a reclame y e contesta tabata: “Bo no tin 
nada di bisami, ora cu mi kier mi ta bai.” 

E homber tabatin un t-shirt preto bisti. 

Ladronnan a bai cu laptop di 
cas den Caya Ernesto Petronia 

D iabierna marduga ladronnan a ataca atrobe den Caya 
Ernesto Petronia bayendo cu un laptop. Diabierna 
algo despues di 3’or di marduga Polisnan ta wordo na un 
cas den Caya Ernesto Petronia y na yegada ta papia cu e 
senora habitante di e cas, esta e Peruana M.V. di 39 ana. 
Segun e ta conta nan, mas o menos mei ora prome el a 
wordo lanta dor di hende cu ta bati na porta. Tabata un 
homber cu e conoce, un tal C., kende a pidi’e un glas di 
awa. Aunke cu el a haya e asunto strano, el a lock e porta 
bai den cushina pa busca e glas di awa.El a bolbe cu e glas 
di awa, pero na momento cu el a bai habri e porta pa duna 
e conocir di dje e glas di awa, un otro homber color scur 
a atake cu un cuchiu. El a lucha cune y a haya un corta 
na su man drechi.Pa su suerte e tabatin un kamber habri 
caminda el a core drenta aden y e ladronnan a ser’e eiden. 
El a cuminsa grita masha duro mes, spiertando bisinanan 
cu a core bin wak kico ta pasando.El a mira rond y con- 
stata cu nan a drenta den su kamber y a bai cu un laptop 
y un celular.Tabata trata di dos homber di entre 20 pa 22 
ana, uno ta color cla y e otro color scur. 

Recherche ta investigando e caso. 


Asistencia pa homber cu 
ta masturba riba beach 

D iabierna den pleno luz di dia y riba e beachnan 
bunita banda di hotel tabatin un homber sunu y ta 
cana masturba su mes. 

Esaki tabata e informacion cu a drenta pa mas o menos 
ll’or di mainta. 

Ora cu e melding a drenta a pone personal di Strandpoli- 
tie na altura y nan a manda un patruya n’e beach banda di 
low rise hotelnan caminda ta papia cu un beach boy cu ta 
conta nan cu un homber tabata cana sunu riba beach y ta 
masturba su mes. 

Nan a busca rond y a bai papia cu e homber PR.L. (naci 
na Aruba) di 25 ana. E ta nenga cu el a haci algo di loke e 
informacion ta bisa. Despues el a bira grocero cu e agen¬ 
tenan y hasta a altera cu nan pa cual Polisnan a dicidi di 
hibe warda pa papia cune. Ora cu el a calma y compronde 
e situacion, a lagu’e bai. 

Show spectacular di Arte 

Na Festival di Bina, Cuminda & Bebida 



U n exposicion colectivo grandi a acom- 
pana Festival Anual di Bina, Cumin¬ 
da y Arte 2007. E exposicion a conta cu 
artistanan prominente cu ta biba y traha 
na Aruba. 

Nan obranan di arte den e Palm Beach 
ballroom di Westin Aruba Resort a sirbi 
como parti di e purbamento di cuminda y 
bina, bolsa di gremio, seminario y encuen- 
tronan festivo excepcional. 

E show, pa deleita tur sentido, a worde bon 
ricibi y un cantidad significante di obra¬ 
nan a worde bendi na hendenan local y 
bishitantenan di afo. 

E exhibicion a keda habri pa publico riba 
dianan 17, 18 y 19 di mei, y a culmina cu 
un subasta bibo. 

E seleccion di participantenan cu a forma 
parti di e exposicion pa prome biaha ta 
inclui e artistanan: 

Eliza Lejuez, Elvis Lopez, Glenda Heyli- 
ger, Tep van den Heuvel, Mick Miller, 
Giovanni Zambrano, Ryan Oduber, Joan- 
nis Donati, Nancy Folkeringa Croes y Jess 
Wolf. 

Artistanan cu a yega di participa y ta parti- 
cipando atrobe a inclui Joseph Miklojcik, 
Belinda de Veer, Alida Martinez, Mo Mo- 
hamed, Irene Peterson, Marlene van Blar- 
cum, Miriam Monasterios, Stan Kuiperi, 
Osaira Muyale, Greg Carvajhal, Vernando 
Vermeer, Adolfo Valbuena, Chris Wyld, y 
Rosalien Klein. 

E show a worde coordina pa Gilbert 



Senchi, director di Fundacion Oranjestad 
Kunsthuis. Gilbert a studia finanza inter- 
nacional na Massachusetts y despues ley 
Hulandes na Universidad di Aruba, el a 
studia historia di arte y ta e co-fundador di 
SINFA; director di e Fundacion di South 
End Art y fundador di Oranjestad Kuns¬ 
thuis, como tambe un artista di bida largo. 

GENERAL 



Na 1985 y 1986 mi tabata den servicio di e 
Comision di Procurador General riba 
Pornografia, cual tabata un di e tareanan mas 
dificil den mi bida. Pa 18 luna mi tabata tin e 
responsabilidad inevidiabel, hunto cu diez otro 
colega, di samina e material mas vergonzoso cu 
a yega di ser publica. Hopi hende ta kere cu 
obsenidad ta consisti di desnudez pinta cu 
airbrush manera ta sali den revistanan popular 
masculino, mientras cu berdaderamente e ta 
envolvi violacion increibel contra hende muher, 
muestranan di bestialidad, abuso y te hasta 
asesinato di mucha, y otro topiconan cu mi no 
por discribi aki nan.Lastimamente mi mester 
bisa cu tur loque mi a mira durante e 18 lunanan 
ey awor ta disponibel riba internet, y por worde 
mira pa cualquier mucha di 12 ana cu tin aceso 
na un computer cu conexion di internet. Nan 
por baha, y imprimi, material cu claramente ta 
ilegal y mescos cu por worde haya den 
cualquier libreria pa adulto.Como un sicologo 
di mucha lo mi desea di bisabo cu e material aki 
ta teriblemente destructivo, specialmente pa 
mucha homber cu ta na principio di nan 
adolecencia. E ta sinanan pa asocia sex cu 
violencia, y e ta prepara nan pa un adiccion di 
bida largo. Asina mes, Corte Supremo di Merca 
a dicta cu e ley, cu a worde disena pa proteha 
mucha di e maldicion aki, ta 
inconstitucional.Tur loque mi por haci ta di 
suplica mayornan pa check bon na kico bo yiu 
ta worde exponi riba e computer ey cu ta mustra 
asina inocente. 


Guyabastraat 4, Dakota Tel: 582 4748 


Pornografia riba internet 


Miss Teen Aruba den 
Maria su Cushina 


WcOORtølCK 

Éi bo ii cuituna cibilm juminlj o c iiPiry ikte nnn cush -hj Jtnda 
blu pi nni lin;! ba e irt* di cuihin* C*i MARIA TA PCN CUSHINA 

fennibe qrupeyln bo pin un rimp&ri-dj mjihi imerva, cuihlnindep 
ubamnda be prtpi s pradulte eullnirle 


BO kitf SB milt 

Tumi conrticto cu Mani na Te!: 5i?2 3503 
Adres Gourmet Coohing 
Seroe filene g SO C 


D iaranson anochi Maria a haya bishita 
di e beyezanan alegre di Miss Teen 
Aruba 2007. Nan a pasa momentonan 
ameno den e cushina di nos conocido 
Maria pa siha aigun tips di cushinamento, 
en especial euminda saludable. A worde 
haci hopi uso di berdura cortesia di Super 
Food Center en conhunto cu e ingredien- 
tenan di McCormick di Martijn Trading. 
Tambe tabata presente e Marketing Mana¬ 
ger di Tec Aruba Inc. pa duna un presen- 
tacion y splicacion di e bebida saludable 
Greatseng. 

GENERAL 


REMETIDO 

Mientras cu e ‘cachonan ta ladra’: 

E caravana aki lo pasa sigur! 


H amas e unico representante di 
pueblo den parlamento, pader 
Rudy Lampe, lo bisa cosnan cu no 
ta cuadra cu berdad. Si tin aigun 
minister of parlamentario cu pa 
frustracion continuamente ta tilda 
e homber husto aki di ta mentiroso, 
ta pa motibo cu no tin otro argu¬ 
mento pa ataca e persona aki y ta 
simplemente actonan di ‘ansia di 
morto’ di e politiconan tradicional. 
Nan ainda no kier comprende cu 
e lucha cu e husto aki ta hibando 
ta uno sagrado y cu su virtudnan 
ta completamente otro cu esun di e 
politica tradicional cu ta consisti di 
mentira y promesa falso cu final¬ 
mente ta conduci na faboretismo y 
corupcion den gobernacion. Den 
nos concepto basico no ta existi de¬ 
cisionan politico cu ta costa pueblo 
miyones y miyones di placa, semper 


y cuando tur decision tuma, mester 
ta na promer lugar na bienestar di 
e pueblo y no na esun di partido. 
Sinceridad lo haci nos keda crece. 
Den afan di e politiconan tradicio¬ 
nal pa pinta malo e figura digno di 
representante honesto aki, nan ta 
troce su palabra manera cu esaki ta 
permisibel den nan organisacionan 
estilo ‘mafioso’ of di ‘cartelnan di 
droga’, pa asina stroba e pueblo di 
capta e mensahenan importanti- 
simo cu e persona aki ta trece pa su 
pueblo stima. Esaki simplemente 
cu e meta pa nan por continua cu 
e estilo di gobernacion cu nos a 
conoce desde nos status aparte, cual 
ta sirbi na enriquese e politiconan 
y nan compinchinan, mientras cu e 
pueblo den su mayoria ta keda bira 
mas pober y Aruba ta hundi mas 
den debe. 


Corectamente tambe e gobernan- 
tenan ta perde cabes pa e berdad- 
nan cu e maestro aki ta trece na 
claridad pa pueblo y nan ta papia 
disparate pa asina trece turbulacion 
den pensamento di esnan menos 
prepara pa cu e desaroyo nobo y 
nobel cu Aruba a conoce durante e 
periodo nobo di gobernacion aki. 
Den e organizacion unico di e 
hoben politico aki, no tin espacio 
pa mentira, falsedad of envidia, 
simplemente e berdad ta keda bisa 
y poco poco e pueblo lo bai com¬ 
prende loque nos libertador tabata 
desea. 

Betico q.p.d. tabata kier a realisa un 
gobernacion honesto y digno pa su 
pueblo, na unda husticia social lo 
a reina, pero e tabata conciente cu 
esnan rond di dj’e y e mayoria di 
su pueblo tabata falta pa madura pa 


por comprende y cu e hamber pa 
poder y placa di esnan ariba lista di 
su partido tabata asina grandi cu e 
no por a divulga su plan sagrado. 
Awor despues di mas di 20 aha di 
su fayecimento Aruba a produci 
otro yiu cu tin e curashi y tempo pa 
concientisa e pueblo cu finalmente 
mester bai aproba loke ta mas mi¬ 
hor pa nos futuro generacion ariba 
e baranca aki. 

E generacion hoben di awendia na 
Aruba, ‘cuesta loque cuesta’ mes¬ 
ter percura pa Aruba no mester di 
experencia sucedidonan di ananan 
80 na Suriname. 

Pesei mi ta kere cu mi por ripiti e 
proverbio cu nos gran libertador 
a yega di usa: “Los perros ladran 
mientras la caravana pasa” 

Mario Lopez 


Recepcion di 
Santa Comunion 
di Yahmir Arends 

Y ahmir Arends a disfruta di su fiesta di Santa Comu¬ 
nion cu a worde duna na honor di su ricibimento pa 
su mama Ilka Lacle y tata Eddy Arends. E ceremonia a 
tuma luga na Misa San Francisco y a worde sigui cu un 
delicioso lunch pa henter famia, incluyendo omonan, tan- 
tanan, y welonan hopi stima, na Amazonia Churrascaria. 

I NACIONAL 

“Mueve la cosa” di Edgar Flow ta bira tema promocional 
di e produccion di GLG Music 


K izas e cara ta conoci y even- 
tualmemte su stem tambe. 
T’asina un un par di aha pasa e ta- 
bata forma parti di e popular grupo 
“Nueva Creacion”, despues cu e 
integrantenan di e grupo a dicidi di 
bai riba nan mes Edgar Flow nunca 
a keda leu di musica y produccion. 
Tempo a pasa y el a forma su propio 
compania di musica cu awe yama 
GLG Music...(Los Grandes Ligas 
del Genero). 

Mientras tempo a pasa el a bin ta 
reculta varios artista nobo cu por 
deplega nan mes hopi bon den 
composicion propio, pero mientras 
cu cada un di nan tabata scirbi nan 
letra, Edgar a bin topa cu e hoben 
DJ Phil (The Human Machine) cu 
ta produci ritmo y haci areglo den 
su propio studio tabata e detaye cu 
e compania tabatin mester. 

Aki nan a uni nan mes p’asina 
produci mas cu por den e genero cu 
ta dominando mundo esta reggea- 
ton, pero e diferencia t’e sause 
crioyo cu DJ Phil a pone den dje. 


Manera instrumentonan tipico cu 
ta duna e base di e reggeaton un 
swing completamente diferente na 
loke nos tur conoce di Puerto Rico, 
Venezuela y Panama. 

Cu e mesun proposion aki nan a 
bin topa the ‘right man at the richt 
time’ cu a bai cu e material aki pa 
Miami. Tur esaki ya caba tabata 
den movecion for di mei-mei di ana 
pasa cu diferente tramitenan, aki 
nan a sera un contrato casi na final 
di ana cu Buccaneer World Enter- 
tainment cu a kere completamente 
den e propuesta musical aki. 

Cos no a keda na simplemente un 
firma, tabata e siman di Calle 8 cu 
e integrantenan a bai pa diferente 
presentacion y entrevistan na Tele- 
Mundo, Univision, stacionnan di 
radio popular na Miami. 

Tur cos a bai bon pa loke nos a 
compronde for di nan y awor a keda 
pa lanza e produccion completo cu 
lo sali aki un luna, pero esaki ta den 
man di esnan cu nan a firma cu nan 
na Miami. 


Edgar den e dianan aki ta saliendo 
pa Miami pa graba e video-clip 
di e tema “Mueve la cosa”.... Di 
otro un banda sin haci e tema aki 
oficialmente como tambe ainda no 
a introduci e produccion completo 
y e tema promocional aki interna- 
cionalmente ya caba e interes di 
diferente artista a drenta pa nan por 
‘remix’ e tema aki.... 

Entre otro Vladimir di e popular 
grupo Ilegales ta un di e promenan 
cu a mustra su interes, ni di papia 
di otro nombernan conoci cu tambe 
a mustra nan interes p’e tema aki. 
Destacante ta cu tur di nan a duna 
di conoce cu e material cu GLG 
Music tin ta algo cu nunca nan a 
yega di scucha. 

Edgar Flow (nomber artistico) ta 
lanza localmente e tema aki cu 
porcierto ta sonando na tur stacion 
di radio. Inteligentemente DJ Phil 
a traha un “loop” di e mesun hit 
“Gozadera” cambiando e base-line 
y agregando efectonan fuerte cu ta 
haci e tema aki cu’n ‘drive’ cu ta bai 


cu bo. 

Riba dje cu e ta un radio hit, e ta un 
potencial club hit no solo local¬ 
mente, pero asina esaki esaki wordo 
lanza internacionalmente pa Buc¬ 
caneer World Entainment y Sony 
Music. 



Master in Business Administration 
pa Emilie Arends 


C u un reconocimento di honor in- 
ternacional “Beta Gamma Sigma”, 
duna na studiantenan academico di 
Business cu logronan excepcional y 
cu un GPA (Grade Point Average) di 
3.9, a gradua na Stetson University 
na Deland, Florida, cu su Master in 
Business Administration (MBA), Srta. 
Emilie Arends. Durante su estudio 
Emilie a haya tambe e reconocimento 
di “Outstanding Student Award 
Stetson School of Business Admin¬ 
istration 2005-2006”, y desde 2002 a 
aparece ariba e Dean’s List di e Uni- 
versidad. 

Pabien ta bini di su mama Marie- 
France, tata Simon, su ruman Richard, 
Arleen, su sobrina stima Victoria, ami- 
ga y amigonan na DeLand, Orlando, 
Hulanda y naturalmente Aruba. Un 
gran cantidad di nan tabata presente 
tambe na e ceremonia di graduacion y 
celebracion di e logro grandi aki. 



Emilie den compania di su orguyoso Mama y Tata y otro cu su amiganan Xiomara, America y Ghislaine. 

R oger Clemens a acepta apenas un homerun solo na tira 58 
lansamento na homerun diabierna anochi cu e team di 
Tampa, den Categoria A, den cual tabata su prome wega di pre- 
paracion den Liga Menor pa regresa bek pa Yankees. 

Bou di e mirada di George Steinbrenner, ken a presencia e 
wega desde su palco priva den Legends Field, e pitcher di 44 
ana a concede tres hit y a poncha dos rival di Miracle di Fort 
Myers, un team afilia na Twins. 

Clemens a sali di e wega cu un ovacion di e publico cu casi a 
yena e stadion. 

Erik Lis a conecta un homerun den e prome inning riba 
Clemens, ken a sali di e wega despues di uza apenas ocho tiro pa 
termina un cuarto entrada perfecto y planea pa caba su trabou 
den bullpen. 

E siete biaha ganador di e premio Cy Young a yega na un 
acuerdo pa un temporada y 28.000.002 dollar e 6 di mei ultimo 
y a traha den e compleho deportivo di Yankees na Tampa desde 
dialuna ultimo. 

Ta spera cu hasi otro apertura cu e team di Trenton, di Cat¬ 
egoria double A e siman proximo y por integra den e rotacion di 
Yankees pa 28 di mei na Toronto of pa 2 of 3 di juni na Boston. 



Un consuelo al menos 

Tigers a bolbe na gana 
Cardinales y ta sigui su 
revancha di World Series 

E boricua Ivan Rodriguez a dal un homerun di tres careda 
den di tres inning, pa duna Detroit un ventaha di seis 
anotacion, y Tigers ta realisa bon hugada na defensivo pa supera 
8-7 riba St. Louis, diasabra anochi. 

Gary Sheffield a conecta un homerun solo den di siete inning, 
pa cu Detroit gana e prome dos wega di un serie di tres wega 
entre clubnan cu a disputa World Series mas reciente. Sheffield 
a yega 463 homerun pa bida, cu cual ta recabsa e cubano José 
Canseco, e di 30 mihor honronero di historia. 

Todd Jones a labora den di nuebe inning y a ricibi dos careda, 
pero a logra su di 14 wega salba den 16 intento. 

Nate Robertson a tolera dos careda den seis hits y a expidi 
cuatro base por bola, pa e triunfo. Anthony Reyes tabata tin un 
otro mal salida, den cual ta permiti siete careda y nuebe hit den 
cinco inning y dos tercio. E venesolano Carlos Guillen a dal un 
single cu a pone Detroit ariba pa 2-0 den e prome inning. Un 
double di Curtis Granderson a anadi un careda den e segundo 
inning. 




































AWEMainta | Dialuna 21 MEI, 2007-19 


DEPORTE 


E vengansa tabata completo 


John Smoltz ta logra su victoria 199 riba Red Sox 


J ohn Smoltz a apunta su Victo¬ 
ria number 199 pa bia y Braves 
a impone un record di e club, cu 12 
extra-base, pa propina Red Sox su peor 
shootout den 17 ana y gana 14-0, diasa- 
bra anochi, cu ta dividi honor den un 
double game. 

Red Sox a gana e prome wega pa 
13-3. E hapones Daisuke Matsuzaka a 


gana den e wega su di cinco decision 
sigui, mientras cu e boricua Mike Low- 
ell a dal un homerun cu base yen. 

Den un anochi di yobida contra e 
team cu e mihor record den Grandes 
Ligas, Smoltz a tolera tres hit y a duna 
un base por bola den siete inning. E 
pitcher a gana pa prome biaha desde cu 
a cumpli 40 ana, diamars ultimo. 



Den 20 inning y dos tercio di trabou 
den Fenway Park, Smoltz no a ricibi 
careda. A poncha siete enemigo pa 
coloca den di 17 lugar di tur tempo, cu 
2833 ponche un mas cu Mickey Lolich. 

Red Sox a cay pa di tres biaha den 


su ultimo 13 compromiso. E peor 
shootout cu Boston a sufri den 17 ana 
cu tabata 16-0 contra Minnesota, 25 di 
mei di 1990. Devern Hansack treci di 
Triple-A prome cu di dos wega, a ricibi 
un autentico palisa. 

VNCOKTESIA DI 



Valido pa Mei 21 2007 


Plaica Kvirs*n hero 


ISinh Pjipitrrn Salt ni 

Kvi? Chcqir en Over publjr« 
Bnkingni 


US Dollar 

1.77 

CAN Dollar 

1.60 

Engelse Pond Sterling 

3.45 

Zwitserse Frank per CHF. 100 

144.77 

Ned.Ant. Guiden per ANG. 100 

98.00 

Japanse yen per JPY. 10.000 

145.93 

EuroperXEU. 100 

237.86 


1.78 

1.80 

1.62 

1.64 

3.50 

3.56 

145.49 

146.29 

100.00 biljetten 
chq./overboeking 

100.20 

100.00 

147.26 

148.74 

240.03 

242.44 


Provision di Devise 1.3%. 


Segun articvid 12 di AfkornJigingsbiad di Aruba 1991 Ar GT 32, 
Banoo Central di Amba la deri ni e tipo di cambio oFicial pa 
c earrbioran di placa extranhero. 

BANCO DI CARIBE 

Nos ta honra Bo corfionza 

E venesolano Endy Chavez tabata 
tin cuatro hit, David Wright a 
dal un par di homerun riba e relevista 
Mike Myers y New York Mets ta logra 
gana 10-7 riba Yankees, cu a perde 
otro lansador pa lesion. 

E zurdo Tom Glavine a habri pa 


Mets y a apunta e Victoria, pa coloca 
na cinco triunfo di 300. 

Yankees a perde pa di siete biaha 
den nuebe wega y ta bolbe na coloca 
cinco wega abou di e record di .500. 

E derrota ademas ta hasi cay 11 wega 
tras di e lider Boston den division 

west di Liga 
Americana. 

Red Sox a 
logra gana 
Atlanta den 


e prome wega di dos. 

E segunda base di Yankees Robin- 
son Cano a dal un homerun, pero a 
comete tres error y a kibra un double 
play. 

Alex Rodriguez y Jorge Posada a 
dal homerun consecutivo contra e 
relevista Scott Schoeneweis den di 
ocho y Josh Phelps a anadi un double 
productor contra Pedro Feliciano, 
pa reduci e desventaha na 8-6. Pero 
Aaron Heilman a retira Derek Jeter 


cu coredornan na primera y tercera, 
pa sera e inning. 

E closer Billly Wagner a tira den 
di nuebe y a permiti Yankees anota 
un mas, ora a dicidi tira na home cu 
homber na primera y tercera y un out. 
Pero Wagner a poncha Cano y Phelps, 
pa logra e triunfo. 

Darrel Rasner a habri pa Yankees 
y tabata tin cu sali di e wega den e 
prome inning, ora un bataso a fractura 
su man drechi. 

A probecha pa bay cas 

Adriano no a hunga diadomingo y a probecha hiaha pa Brasil 



A driano no tabata convoca pa Inter pa e wega di diadomingo ultimo y a probecha pa biaha pa 
Brasil pa un siman, segun e tecnico di club Roberto Mancini. E delantero brasileno ta lesiona 
pa e rason aki no a hunga den e penultimo fecha contra Atalanta, na Bergamo. Riba e decision di e 
club di laga Adriano bay, Mancini a bisa den un conferencia di prensa cu no tin un significado spe¬ 
cial, e ta bay paso e no por traha. Di tur manera, a precisa, “e ta husto cu esaki ta akinan e proximo 
diadomingo, pa e ultimo fecha, ora nos ta celebra e campeon”. “E problema ta di dje paso mester 
hasi dos biah’e den un siman”, el a manifesta. Manera tabata tin un temporada cu dia cla y scur, e 
prensa deportivo italiano a comenta cu no ta sigur cu Adriano ta sigui den Inter. 

MEDICAL / HOME HEALTHCARE 

RFlMTAl . SAl F Ol Mn^l.cjii \ tH-r*- H«-»llh*ar? 

i * WbechkiBi * Oarøcii CoBHHtalon Cylinder* 

ninicuuwiiiiiHi 

i , r ‘Mi mntau ettern *cm 

t „ *" „ ffTb-w «W -rnrs'-l-ii. 

* t ifxinrmTOc* 

■ CrulchtM fjiwii 




Tot: bS2-St>5i1 F«rf|tisonatrflst ft bi r Dakota 







.1 ri en: Sigt)« 1 ki ta facil haya ccwitactonari awfr. 

,'Lur'ik« tifi Ofr Sa rVmliVifii'itr: felfrfr fra h;lCi CM Døn, 

Tompo lo tniaba. dus no perdo o numboman di 

telefon di & nbervJ&fl&n 


Tauro: No preocupa bo mos bopi pa o orænLacion 
cu lo bo sigu i. Si bo wak o safialnari di caminda fro 
lo dfraro du bo lo bat bon. 

Otmimis* So emulctøn ta cai. oero o no la maio. 
No sttupcr bo møstør 10 luchdndo don promø piano 
Di =-fru la un perlif mas diseneto, 

t 'ancer: £m general bo ss con pa hai dii.nni y bo 
no la gustø pa olrpnan bisabo kioo pa haci. Un 
eonseho la hale la pena pa wo«do acocba, 

Leo: OoLeganan ta coeftø rtenr bo pa haya uo 
solueon oa un probtema anda ndo. No ta bo 
resfrøn&afrtiidad y bo mostur laganan sa cu tada 
k«n tin su mraanan 

I Awe bo lo smn preslonnan cu lo atecla bo 
eiieieneia y rapide*. Lama para y kj bo logra tøke 
bo a propone- bo mes. 



i, ihru; Håndenen søroa difro. s-freciaimenie bo 
i famianan ta depende dibo pa tm un tikl ly* den oao 
bidanan Nabnøndo soianwnta bo turaton lo bo 
»ogre. 

Si'ttrpm: Bo la dispone bo mes pa afronta un 
ruplura. Modilica- bo rutina y purba un 
é programacion diferenle. Lugaman nabo pa lunch, 
carnbio di muablas y obhetonan lo mafrora bo 
aniftøp. 

Sttfiihwitu Bo la cla pa mod lica bo esbio di bida y 
euminsa cu bo fina-nzas. Ora bo ingresonan 
mehora, cielfr i0 la o linnle. 

Capricomio; Seorelonan di fanna y 
complicac-ionnan ftnanciero la bina we Tin 
Tantasmønan cu kj sal« lor di cashi. Rolacionnan di 
Irabao lo la lenso. 


.■I euariiK Adopta un enfoke mas pasilivo. Ta ora pa 
haci campafia pa promovabo. 


Pt&clsi Awe bo lin bopi influancia nba e otronan y 
lo bo kjgra lok« bo Mer. Bo sabiduria ta soiiciUi y « 
la rekari un aumenlo di prijs. 

fTJCkTIW 1 VOQfc VLK3H¥a£Etat VAH 

I h*t Wit Cclu Kruiii Ariiba 

SffliJ-i [W len (hrtisl«! »ir-1- Aiutmirs^ }«HiDi4up 
7d 54*+iU 


Ora bo tin diabetis tipo 1, bo panereas no por produci 
insulina mas. Insulina ta necesario pa yuda e sucu sali 
for di sanger pa drenta e celnan di curpa. E celnan ta 
usa e sucu como energia.Sin insulina sucu di mas ta 
keda den sanger y esaki ta duna kehonan: hopi sed, 
un bistå nebuloso, urina hopi, cansancio y bo por 
baha peso. Pa termino largo bo por haya problem- 
anan cu e adernan y nervionan. Anto, bo mester di 
insulina! 


Pa mas informacion ■ 582-4444 


Final di 
torneo di 
ahedres 
ECCO 
2007 

diahuebs 

awor 


D iahueps awor dia 24 di Mei e finale di torneo ECCO 2007 ta wordo hunga. Siman pasa tawata 
tin aigun resultado sorprendente den e pen-ultima buelta. Ferry cu tawata su so na kabez a 
enfrenta e hoben Andre Arends. Andre a logrra di gana un peon ya tempran kaba. Pero e wega a 
keda hopi complica. Na di 30 zet Ferry a propone tabla. Andre a acepta esaki. Na di dos borchi, 
Octavio a enfrenta Alvin Howell. Alvin a scoge pa e apertura pirc, pero ya den apertura kaba e 
la haci e zetnan robez. Octavio a haja un ventaha decisivo y a gana e wega finalmente. Na borchi 
3, John da Silva mester a enfrenta José Pesqueira. José a logra di gana e dama di John ofreciendo 
solamente un toren. E posishon ta prakticamente gana pa José Pesqueira. Pero ora John a ofrece un 
cabay mas, José a keda asina sorprendi cu e la mishi cu e cabay robez pa come e cabay di John. A 
surgi un discushon chiquito. Jammer pa José cu den e discushon aki, su oloshi a kay. Di e manera 
aki, José a perde un wega gana door di tempo. Ahmid Juddan a haja su wega regala door cu su 
contrincante no a show up. Despues di 6 ronda, Ferry a haja compania di Octavio na promer lugar. 
Ambos tin 4 Vi punto. Na tercer lugar y cu 4 punto, nos ta haja sorprendentemente un hoben di 16 
anja! Andre Arends. Cu 3 Vi punto nos ta haja John da Silva. Diahuebs awor e finale di e torneo 
ECCO 2007 ta wordo hunga. Na promer borchi, Octavio Croes lo enfrenta e hoben Andre Arends. 
E wega aki ta masha importante pa determina kende ta bira promer, segundo y tercer lugar. Otro 
wega importante pa un di e lugarnan di honor ta e eneuentro entre Ferry Gerard y Ahmid Juddan. 
Alvin Howell lo enfrenta John da Silva y Juste Lopez contra José Pesqueira. Dia 31 di Mei lo tin 
entregamento di premio. 



CPD: 5439 - 1099 - 5556 
CPD: 8764 - 9905 - 0988 

IPD: 03 - 09 - 12-14-34 J 
LOD: 04 - 09 - 12 - 21 - 27 

: 15 L:D 

S 4 : 7541 - 6952 COrSOW 

B 4: 7599 -- 7059 5661 - 6053 - 1029 

*# * 

LOTTO, FLOR 1D A j 

09 -19 - 27 - 41 - 48 - 52 

$ 6 miyon 

Diario 3930-2201-2232 
Diario 2367-2515-2958 

Corsow 

7976 - 9651 - 3447 

Zbdiac 1997 Aries 

Zbdiac 4645 Sagitario 

St. Domi ngo 

8295 - 2499 - 5758 

serviet« pA comumtiAti 

di Ehwr^ehdiiii 


Number di emerijencis 411 

Polis 

160 

Br.-mdwEcr 

532 1100 

Ambulant« 0‘slcHJ 

582-1234 

Ambulance £ N. 

584-5-550 

Hospital 

587-4100 

Certrb Maditb 

584- 8611 


O oli c« na Wardn 


Pab-c-u di Bi u y Santa Anna N V. 
P.-inba. di Bnq San Niraian hl V 

h Doktor na warda h 

Pflbwi di Enig Or. Gflrnl C«W5 
Pante* Bnug Dr. Cteung 


Otro Sorvlcionarii 




Uiqitel livto 

145 

Sdnr 

582-5151 

Eliter 

S&2-3TØI) 

WEB 

525-4600 

Scflirndir 

584-6458 

Rod® Kras Mitra 

S 0.3-2319 

FADA 

583-2999 

AA-'NA bdplinc- 

583-8989 

Rind, AlxiSXJ 

503-4433 

Funtec*an Guia'mi 

5B7-1677 

Fund.Muhc-r 


San DififtUtad 

533-&4flP 

Fund.Tel. Pa Hutentud 131 


588-8138 

Aggkfi R«gMi 

584-2116 

Cenlro Kibr-ahacha 

588-3131 


Polis I 


Polis Tipliri! 

11141 

CJran|es.!»4 

$82-4600 

San Nicolas- 

584-5000 

Savanela 

584-7600 

Sama Cnjr 

585-4210 

Noord 

687-6609 

Siran;: ;xiliLt: 

588-3603 

ESaUwhi 

585-2560 

ftoropuerlo 

582-4600 

",ri. !u Tr.insfer Tour 4 Taxi 

H3-28M 

002-2116 

Best Tisi Serviets 588=1212 

Cøgp V*r T 75 

587-5906 

ftTS. 

583-5361 

ftrixjus 

565-1198 

SOS T^ifliayi.*Efc> 

S85-HW 


EDlTA Prt: TIh- UttM Cilm# 
MM-7-dl1lrj.il 1 CtjumV-kI rtrufu. W 
I?sr! H 3-1 4 ». 1 *n,{ 2 »rt 5 MSIU. 
E-mdll: ii t ».1 » 7 '.u|*|(-ve-jr-jI *w 
CUX.MTA Dl IlANOthC M ti rj'JVt- 
42KK ICHn LOJM 1.29 
A UOnc tot« T -=-4 10 DO KM tun* 
a Urt CM GMCINJL: fMini pd ttaMpnf 

Ai.m > Bpm. 

MPKtlHTrt: Irr^rwnld K« -li dl ViCmiki 
□IIKCTDH 1 VXStS r -lnilj- rtViLl.ll K 
V*x* R iMmiur. 

qwciQHi i^mgimiTipii am 

Resultado di weganan di Liga Carmelita Haynes 


R esultado di weganan di Liga Car- 
melita Haynes ta lo siguente: Dia 8 
di Mei Jaguars a gana di Hardhitters cu 
score di 7-6. Pitcher ganador mta Shekeva 
Jones. Pitcherm perdedor:Burline Cristi¬ 
na. Pa Jaguars: 7 careda-4 hit y 2 error. Pa 
ECPM Hardhitters: 6 careda-6 hit y 1 er¬ 
ror. Mihor bateador pa ECPM Hardhitters 
ta:Lissandra Thiel y Virginia Pieternella 
di 3-2. Pa Jaguars:Shekeva Jones di 2-2. 
Dia 11 di Mei Happy Kids y Jaguars a 
hunga pero mester termina e wega ainda. 
Dia Flas a hunga ECPM Hardhitters. 
Hardhitters a gana cu score di 9-2. Pitcher 


ganador: Lissandra Thiel. Pitcher perd- 
edor:Marylaine Martinez. Lissandra no 
a permiti hit na e ekipo di Flash. Mihoe 
bateador pa Hardhitters:Gilda james, Aly- 
eska Lake y Lissandra Thiel di 1-1. Dia 
15 di Mei hardhitters a enfrenta Happy 
Kids. Aki Happy Kida a gana cu score di 
7-6. Pitcher ganador:Dayenne Winterdal 
Pitcher perdedor: Burline Cristina. 
Dayenne Winterdal a bati e unico hit 
di e ekipo di Happy Kids. Pa ECPM 
Hardhitters Celina Williams y Burline 
Cristina di 1-1. Dia 19 di Mei Jaguars a 
bolbe enfrenta Hardhitters. Aki e ekipo 


di Jaguars a gana cu score di 18-9. Pitcher 
ganador: Shekeva Jones. Pitcher perdedor 
Gilda James. Mihor bateador pa Jaguars: 
Clarimar Hassell di 2-2 y Juliet Carti di 1- 
1. Pa Hardhitters:Gilda James di 1-1. Den 
e siman cu ta bini lo tin 4 wega: Diamars 
riba veid di Heineken pa 4:45 Hardhitters 
lo enfrenta Flash. Diaranson riba veid di 
Winston Jaguars lo enfrenta Happy Kids. 
Diabierna riba La Fama Happy Kids lo 
enfrenta Hardhitters. Diasabra mainta pa 
10:30 Jaguars lo enfrenta Flash. Esakinan 
ta weganan di e di tres rond di e campe- 
onato Nesbitt di Liga Carmelita Haynes. 


USA Boston lo hunga bou di nomber Los Recios 


Nan lo yega diahuebs cu un total di 11 hungador 
di baseball Grandes Ligas X-profesional 



T ur cos ta mustra cu e torneo aki lo 
bira uno interesante despues di a 
papia cu manager di Team USA Boston 
Los Recios kende a splika nos cu nan ta 
full prepara mentalmente y fisicamente 
pa e torneo aki. Nan ultimo training lo 
ta diamars awor y depues lo prepara pa 
aborda American Airlines na Boston cual 
lo hasi un stop na Puerto Rico y despues 
sigui pa Aruba. Dialuna 28 di mei nan 
lo regresa merca via Miami y despues 
sigui pa Boston cu nan trofeo y premio 
cash di $2000. Nan no ta balota ningun 
equipo y lo hunga duro tur nan weganan 
manera semper nan ta hasi y e 
palabra perdedor nan tin hopi 
tempo sin tende. Pues reacion 
di manager di Royal Power e 
organisadornan di e torneo aki 
tabata cu wak pa boso bin pa 
hunga bala pasobra na Aruba 
ta riba tereno nos ta expresa 
nos mes. 

Pues tabata tin un inter- 
cambio di palabra basta fuerte 
entre Manager di USA Boston 
Los Recios Angel Gonzalez 
y Manager di Royal Power 
Endy Croes. Un cos ta sigur cu 


weganan lo bay ta riba bon nivel. Bonaire 
tambe a confirma nan participacion y Cor- 
sow kendenan tin un selecion cla mester a 
confirma awe dialuna pa motibo cu tabata 
wardando un contesta di un sponsor awe 
mainta. E equipo di Corsow ta den man 
di Anto Leonora den combinacion cu 
Catapilar segun informacionnan cu nos a 
ricibi. 

Hunto cu e equipo di Merca ta biah- 
ando 9 hungador x-proficional di base¬ 
ball, Franklin Pimentel (Detroit), Juan 
Polanco (Oakland), Pascual Franco ( St 
Louis), Alejandro Vazquez (Houston), 


Genaro Castro ( Mets), Cesarin Carmona 
( San Diego), Franklin Irizarry ( Toronto) 
tambe bo tin Marino Beltre y Daniel 
Jimenez. 

Kudawecha lo ta e eede pa e gran torneo 
aki cual lo inicia 24 di mei y lo termina 
27 di mei cu ambiente di Tsunami. Royal 
Power lo bay tin un tremendo cushina du- 
rante e fin di siman aki y diadomingo tin 
un grandioso BBQ . Tambe pa e muchan- 
an lo tin trampoline y mas actividad pa 
entretenenan mientras cu mayornan ta 
goza din an wega. Manan lo anucia e equi- 
ponan di Aruba cu lo ta participando. 


AruE-a Mnll I 


BO C0NECCI0N CU M ERCA 

SHOP ONLINE: www.arusamailbox.com 


Bo a mira algo riba television, 
website of catalog y 
bo no sa con pa cumpre 
or order e producto? 

Nos ta bo solucion 




Pa mas informacion yama 

583-2459 of 583-0631 



LA yfU/^p 

PA TUR FIESTA 
PA MUCHA 

YAMA 

23523 / 5838769 

suizo Roger Federer, number uno mundial desde 
cuatro ana pasa, a kibra e racha di 81 wega vic- 
torioso di Rafael Nadal riba klei y hasi esaki den un 
ora y 54 minuut, den e torneo di Hamburgo, e unico 
Masters Series cu e tabata falta. Desde april di 2005, 
ora e ruso Igor Andreev a gana na Valencia pa 7-5 y 
6-2 den un superficie di tera, Rafael Nadal a encadena 
81 wega consecutivo sin conoce e derrota riba e tipo 
di pista aki. Tabata e 1/10 wega entre Nadal y Federer 
y su reencuentro desde Montecarlo, unda e spano a 
suma un triunfo nobo contra e tenista pa un double 


6-4. E balans di enfrentamento entre ta sigui favo- 
reciendo e spano pa 7-4. Despues di gana na Indian 
Wells, Montecarlo, Barcelona y Roma, e spano ta 
aspira na conquista e di cinco titulo di temporada na 
afronta Roland Garros y logra otro golpi moral na Fe¬ 
derer, cu a derrota den e cinco wega prome riba klei. 

Pero Federer, cu a sufri den semiflnal pa elimina, 
Carlos Moya, tambe a afronta cu hopi motivacion 
e torneo di Hamburgo como prueba di 
fuego pa calibra su posibilidad di gana 
Roland Garros, e unico Grand Slam cu e 


falta. E wega, sin embargo a cuminsa cu superioridad 
di Nadal, cu den 39 minuut a logra e prome set. Dos 
rotura di servicio, un 74% cu su prome sake y un 
wega cu poco altibaho tabata e arma di e hungador 
ana cu a domina desde e inicio. 

A salba e prome wega cu a prolonga durante siete 
minuut, Roger Federer a mustra hopi mas error di lo 
habitual den e actual number uno di mundo. 

P a di dos siman consecutivo, Real Madrid ta gana 
su wega den e ultimo rosea, e biaha aki danki na 
un gol di Roberto Carlos, despues di un foul di mal 
sac’e pa Recreativo. Madrid ta lider y Fabio Capello 



ta di nobo como su team ta dushi den e recta final di 
su compromisonan. Su team ta bon den aspecto fisico 
y ta sigui depende Madrid di su mes pa conquista e ti- 
tulo. Real Madrid a logra golpea den e salida, manera 
kier a duna nan un wega duro. Den su 
prome yegada, Beckham centro cu un 
bunita påse desde banda drechi y a pone e 
bala pa cabes di Robinho, cu a tira leeuw 
di Laquait. E desventaha trempan a laga 
Recreativo durante un par di minuut si’n 
e bala, na unda e team di Fabio Capello 
por a sentencia. Prome cu cuarto di ora, e 
propio Robinho y Gago tabata tin posibi- 
lidad di incrementa e diferencia. E lateral 
brasileno a conduci na un contragolpe den 
un vertiginoso careda di sesente meter 


pero su tiro a sali un poco halto, e argentino poco 
despues no a tira un otro bunita påse di Beckham. 

Of mihor bisa, a kop esaki cu su nanishi. Na di 20 
minuut, David Beckham a bolbe na crea un ocasion 
di su banda, na banda drechi. E ingles cu tabata tin 
den Poli un complice y a logra pasa un bunita bala 
intercepta pa Laquait ora Van Nistelrooy a purba 
score gol. 

E localnan a lanta danki na un error di Sergio Ramos, 
cu a laga un bala den e area. Rosu a gana e lomba y a 
logra tira na salida di Casillas pero e keeper madridis- 
ta a sali hopi liher y tapa e gol. Prome cu descanso, t’e 
ainda Real Madrid a haya otro oportunidad, e biaha 
aki e capitan Raul. E capitan a baha virtuosismo un 
bala diagonal di Roberto Carlos y tira di leeuw na 
unda e keeper a logra alcansa e bala. 

Na Corsow Parlamentarionan a 
bishita dos facilidad 


D en e siman di 14 te cu 
18 di mei Parlamen¬ 
tarionan cu a participa na 
e reunionnan Bipartite na 
Corsow conhuntamente cu 
Presidente di Parlamento 
di Aruba y di Antiyas a 
bishita diferente facilidad 
cu ta tene nan mes ocu- 
pa cu ayudo den caso di 
adiccion. 

Un di nan tabata un Walk 
In cu ta cai bao di FMA, e 
coordinacion pa asuntonan 
di adiccion pa adictonan 
sin dak ariba nan cabez, 
estilo shelter den hotel 
Central. 

Aki a haya presentacion 
dor di sr. Roosberg kende 
no ta un desconosi na 
Aruba y kende a duna di 
conoce cu tin contacto cu 
Aruba. Na e facilidad aki 
adictonan problematico 
cu no tin caminda pa biba 
ta bana, come, por drumi 
anochi y ta haya atencion 
medico y sycologico/syqui- 
atrico. 

Ta traha cu un programa 
di dia y ta haci actividad- 
nan simpel cu clientenan. 
Tin orden estricto y ta sina 
e adictonan cierto habi- 
lidadnan social. Ta traha 


estrecho cu polis y ora ta 
necesario cu sycologonan y 
syquiatra. Pa loquer ta gui- 
adornan: banda di tin pro- 
fesional den servicio ariba 
nivel di HBO y MBO, tin 
esnan cu ta cobra onder¬ 
stand cu ta haya un tiki 
mas entrada pa luna pa 
asina traha den e facilidad 
aki. Por a compronde cu e 
resultado ta positivo. Tin 
un registracion of lista di 
tur e adictonan y ora nan 
ta ocasiona dificultad ta 
busca nan y papia cu nan. 
Den caso di mas dificultad 
ta buea asistencia di polis. 
E experencia ta cu e bario 
y rond di e facilidad a bira 
hopi tranquilo y adictonan 
ta mustra mihor y tin mas 
habilidad social pa papia 
of aserca hende. Mescos 
cu na Aruba ta constata 
cu adiccion ta birando dia 
pa dia mas grandi pero cu 
ta necesario pa brinda e 
personanan aki cu famia- 
nan no por anda cu nan un 
ayudo. 

Alavez a haci bishita na 
e Brasami cu ta ocupa cu 
ayudo y guia di esnan bao 
curatela of ora ta trata 
hobennan pa medio di ter 


beschikking stelling of 
ondertoezichtstelling. 

Por bisa cu parecido cu 
Aruba na Antiyas tambe 
tin un cantidad creciente 
di hobennan cu ta usa 
droga y dor di esey tin 
hopi dificultad. E grupo 
mas dificil ta esun di dou¬ 
ble trouble. 

Nae fundacion aki por 
nota con un progama 
estricto ta un di e forma¬ 
nan di traha. Por nota cu 
ora e clientenan ta interna 
e deseo di sali y di des- 
truccion ta grandi. Por a 
mira unda cu e clientenan 
hoben a destrui henter un 
afdeling. E experencia ta 
cu un cantidad relativo 
di persona ta sali dor di 
droga, locual ta depende di 
nan voluntad y un canti¬ 
dad ta keda drenta sali di 
facilidadnan. 

E profesionalnan aki no ta 
kere cu ora famia of comu- 
nidad obliga un persona pa 
haci uso di un facilidad of 
sera un adicto e lo tin su 
resultado. 

Si e boluntad no t’ey asina 
cu e adicto sali afor e ta 
bolbe sigui droga. Ta e 
persona mester dicidi. 



Women’s 
Club of 
Aruba ta 
presenta su 
directiva 
nobo pa 
2007-2008 

M iembronan di Wom¬ 
en’s Club of Aruba 
a eligi su Directiva nobo 
pa 2007 -2008 durante su 
reunion general, diamars 
dia 15 di mei na La Dolce 
Vita Restaurant. 

E Directiva Ehecutiva ta 
consisti di; Diana Ucht- 
mann-de Nobrega - Presi¬ 
dente, Adelaida Ponson 
- Vice Presidente, Carla 
Paris-Tesorero, Marvel 
Bermudez - Secretaria di 
Directiva, Ana Lee - Sec¬ 
retaria di Corespondencia. 
Y e miembronan di Direc¬ 
tiva ta Olivia Benschop, 
Conny Boekhoudt, Mily 
Henriquez, Bella Jiao, 
Maria Lee, Stella Mer- 
ryweather, Vivian Storm, 
Vanessa Tromp. Past presi- 
dent Bernadette Schouten. 
instalacion di e directiva 
lo tuma lugar dia 5 di juni 
2007. 

Nos ta desea e directiva 
hopi exito p’e ana benide- 
ro. 



Di ayudo den caso di adiccion 

I GENERAL 

OPPA cu actividad pa miembronan 


C omo cu un bishita na Marriott 
Hotel aha pasa - di cual OPPA 
a duna un relato amplio - a cai na 
agrado di e miembronan, OPPA a 
bolbe organiza un excursion na e 
hotel aki. Un grupo di 30 persona 
(miembro y partner) a participa na 
e actividad aki. Nan a reuni den e 
lobby di e hotel pa 10:30 mainta 
y a worde parti den dos grupo, 
cada un cu un guia. E guianan 
tabata duna bon splicacion di tur 
cos cu tin di håber cu e hotel. E 
participantenan a goza un mundo 
di e bon ambiente. Na final di e 
tour e presentenan a disfruta di un 
lunch cu algo di bebe pa refresca e 
garganta, cu a cai na agrado di un 
y tur. Tambe e servicio di e waiter- 


nan tabata di aprecia. 

Ta bon pa remarca cu Marriott 
Hotel ta un hotel cu ta duna e 
miembronan di OPPA un rebaho 
considerabel pa camber den cierto 
temporada. 

Dia 15 y 16 di mei ultimo OPPA 
a bolbe organiza dos excurcion 
pa su miembronan y nan partner. 

E prome tabata na e antes conoci 
L.V.V. (Dienst Landbouw, Veeteelt 
en Visserij), Santa Rosa, y despues 
na e Hardin di Barbulet. Tur dos 
grupo consistiendo di trinta (30) 
persona. E gruponan tabata masha 
enthousiasma cu e “uitje” aki. 
Sinembargo e tour di Santa Rosa a 
laga mayoria di e participantenan 
desapunta. E motibo ta cu Santa 


Rosa a bai hopi atras compara cu 
antes y ta parce descuida. Nos ta 
spera cu den futuro cercano lo bai 
paga mas atencion na e lugar aki. 
Esaki ta un critica constructivo di 
nos banda. 

E hardin di barbulet al contrario 
tabata masha bunita y hopi bon 
manteni. 

E gruponan a haya un recorrido y 
un explicacion amplio y educativo 
tocante e bida y existencia di un 
barbulet. 

Na final e participantenan a bai 
lunch na Divi Phoenix Hotel, 
locual tambe a cai na agrado di un 
y tur presente. Tur hende a goza y 
a pasa un rato masha agradabel y 
ameno hunto, topando cu diferen- 


te conocir y ex-colega cu nan no a 
mira pa aigun tempo. 

E siguiente actividadnan di OPPA 
ta e aniversario di OPPA na De 
Palm Island dia 26 augustus 2007 
y e cena di Pascu na Renaisance 
Conference Center dia 14 di de¬ 
cember 2007. 

Keda pendiente. 

Tambe OPPA ta bai organiza 
atrobe un curso di computer pa 
principiante y esnan mas avanza 
caba y un curso di conocemento di 
nos leynan nobo di trafico. 
Miembronan di OPPA cu ta inte- 
resa por inscribi ainda yamando 
oficina di OPPA tur dialuna of 
diamars na telefon 588 0511 di 
09.00 - 12.00’or di mainta. 


Pendiente di e apertura oficial 

SUBWAY Savaneta a habri 



F or di awor en adelante pueblo di Savaneta no tin nodo di core bai leu mas pa por 
disfruta di nan pan of salada di Subway. Den curason di Savaneta Sublicious Aruba 
NV a habri un restaurant nobo nobo, cu ta keda net banda di e ATM di Aruba Bank y 
Marathon Video. Orario di e restaurant ta for di mainta 7:30 te anochi ll’or. Clientenan 
ta bonbini pa desayuno, lunch y dinner. 

E restaurant na Savaneta ta e di 8 den e famia di restaurantnan di Subway. Nan ta ofrece 
un variedad di pan fresco y saludabel cu ta pas den un estilo di bida saludabel. Mescos cu 
e otro restaurantnan di Subway, e team di empleadonan a haya un training intensivo cu a 
enfoca riba calidad, servicio y limpieza. 

Subway Savaneta tambe ta ofrece e posibilidad di deliver subs, sandwiches, salada, sopi 
y combinacion di platters. Cu su restaurantnan na Savaneta, Santa Cruz, San Nicolas, 
Renaissance Shopping Mali, Alhambra Casino, Playa Linda, Paradera y Certified Mega 
Mali, Subway por deliver den tur skina di Aruba. 

E team di empleadonan ta yama bonbini na tur cliente, especialmente e pueblo di Sava¬ 
neta y ta pidi pa keda pendiente pa e apertura oficial y festivo. 


“Beauty Bonanza” 

Miss Aruba 2007 

E certamen di Miss Aruba 2007 a inicia oficialmente ayera cu 
e presentacion di e candidatanan na prensa. 

The Westin Aruba Resort & Casino un biaha mas ta e cas di 
beyesa arubano. Un resort cu ta ofrece na tur clientela un servi¬ 
cio eficas y amabel y cu ambiente formidabel. E eleccion final 
di Miss Aruba 2007 lo tuma lugar dia 13 di juli den e luhoso 
Las Palmas Ballroom. 

Un temporada hopi intensivo cu diferente actividad, acom- 
pana cu trabaonan fotografico como di filmacion ta loque e 
candidatanan lo encontra na mes den e simannan venidero cu 
e unico meta pa duna un tremendo presentacion riba e anochi 
final dia 13 di juli. 

“Beauty Bonanza”, un tributo y honor na e beyesa arubano ta e 
tema pa 2007. Un espectacular show cu toquenan super actual y 
moderno hinca den otro pa e mentenan creativo di e comision 
dinamico di produccion. Un musicalizacion super impactante 
y dominante ta loke e apertura lo ta pa e anochi final. Un 
coreografia moderno, elegante y cu efectonan acompana cu 
disenonan exquisito. 

Mester menciona cu e trahe di bano cu lo ser usa durante e 
temporada di Miss Aruba 2007 ta di Leonisa. Disenonan super 
special lo impacta den e presentacion di e candidatanan dilanti 
e lensnan di cada fotografo durante e prueba di Miss Fotogeni- 
ca. 

Sigur dia 13 di juli 2007 e pasarela Westin lo impacta cu e di¬ 
seno fenomenal di e trahe di bano Leonisa hunto cu un especta¬ 
cular produccion na honor di e beyesa arubano. 

No por keda afor e desfile di trahe di gala. Uno muy perculiar 
e ana aki cu sigur lo haya e respaldo di nos audiencia den sala 
como na cas. 

Manera ta e caso atrobe lo bai tin mesa Super VIP y VIP Ya por 
reserva di awor caba serca Susanita Maduro na 592 6926 pa bo 
no keda afor. 

Aruba keda pendiente pa e eleccion final di Miss Aruba 2007 
den e luhoso ballroom di The Westin Aruba Resort dia 13 di 
juli 2007. Aruba sigur ta pendiente pa sa kende lo por bira e 
sucesora di Carolina Raven. 

Despedida 
di 2 

miembro di 
directiva di 
OPPA. 


D ia 25 di april ultimo, 
directiva di OPPA a 
tene un cena di despedida 
na e restaurant Madam 
Jeanet pa motibo cu Srs. 
Dominico Jackson y Eu- 
femio (Cuchi) Thielman, 
despues di hopi aha como 
miembro di directiva a 
tuma nan retiro. Sr. Jackson 
tabata miembro for di e 
prome directiva na ana 1988 
te cu 15 di april 2007 y Sr. 
Thielman di 1996 te cu 15 
di april 2007. 

Den e reunion general di 
OPPA dia 15 april 2007 a 
worde proponi pa nombra 
Sr. Jackson como miembro 
di honor. Esaki a ser acepta 
pa aclamacion. Sr. Jack¬ 
son ta e promer miembro di 
honor di OPPA. 

E miembronan di directiva 
completo y nan partnernan 
tabata presente na e occa- 
sion aki. E evento tabata 
uno masha ameno cu spee- 
chnan di e presidente y un 
partner di un di e miembro¬ 
nan di directiva, cu palabra- 
nan bon escohi. 

A entrega un plakaat na Sr. 
Jackson y e’la ricibi tambe 
un bunita oorkonde disena 
y entrega pa Sr. Jan Ba- 
stiaanse. Sr. Jackson tabata 
masha orguyoso di esaki- 
nan. Tambe Sr. Jackson y Sr. 
Thielman a ricibi un CD di 
e excursion di ana pasa na 
De Palm Island traha door 
di un di nos miembronan. 
Na es manera aki a gradici 
y tuma despedida di e dos 
miembronan. Nan lo worde 
reemplasa pa Sra. Esther 
Bermudez y Sr. Elio He- 
ronimo, cu a worde yama 
bonbini. Nan lo completa e 
periodo di e dos miembro¬ 
nan cu a tuma nan retiro 
como miembro di directiva. 



Scirbi pa : Lucy Arends 

stimado lector, permitimi haci un introducdon 
di un secdon semanal unda conhuntamente ami, 
ahoy demas lectornan por yuda na contribui na un ant- 
biente positivo pa nos islay nos mes. Manera defunto 
Presidente John F. Kennedy a bisa “No puntra kico bo 
pais por haci pabo, sino kico abo por had pa bo pais ”. 

Algo cu cada ciudadano den su pais por had ta di 
keda y pensa positivo. Cada hende ta loque e ta pensa 
y manifesta. E secdon aki tapa contribui na un isla cu 
hendenan positivo cu automaticamente ta refleha esaki 
riba e isla completo. Tur siman, keda pendiente pa e 
tarea semanal. Pa por haci e tarea aki sintibo libery 
sin compromiso. Lo siguiente ta e prome introducdon y 
splicacion di e pensamento, e ley di atraccion, of tambe 
yama e ley di circulo. 

Introducdon: 

Den naturalesa ta existi hopi ley. Henter universo di 
cual e planeta aki ta forma parti ta ser guia pa ley. Con 
strano e por zona, pero ta existi orden pa tur cos y esaki 
nan ta e leynan. Tur cos tin su pakico. Humanamente 
tambe leynan ta ser traha. Lastimamente hopi ley 
humano no ta sincroniza cu leynan di naturalesa of di 
universo. 

Durante siglonan y te awendia e ser humano a biba 
den un forma cu ta contrario na e proposito di bida. 
Hende como tal semper a biba pa biba y ta poco hende 
durante siglonan a logra exitonan den na bida y simple- 
mente biba feliz y den abundancia di tur cos. E sabidu- 
ria pa yega na logronan specifico den bida tabata yega na 
cierto hende of grupo so. E ser humano tabata ignorante 
hopi biaha di leynan di naturalesa of universal y e igno- 
rancia aki a hiba e ser humano den auto-destruccion y 
cu resultadonan negativo pa henter e existencia humano. 
Pensamento y accionnan sin tuma cuenta cu e leynan 
universal, a hunga rolnan desastroso pa humanidad. 

Kico ta “ley di atraccion”? E palabra atraccion riba su 
mes ta bisa hopi caba. Loque ta haciele interesante ta e 
pensamento. Pensamento y e ley di atraccion hunto ta 
manifesta acontecimentonan. Loque e hende ta pensa 
esaki e ta atrae na su bida. E accion tras di un pensamen¬ 
to ta trece e accion desea bien sea negativa- of positiva- 
mente. 

Den siglonan te awor, studiante y practicanticante 
di metafisica y otro doctrinanan, ta conoci cu e ley di 
atraccion aki. Religionnan di mundo semper a siha nan 
seguidornan of creyentenan e prinicpio aki. Por ehempel 
den religion Hindu nan ta siha cu accionnan den bida 
ta basa riba “causa y efecto” of “Karma”. Den religion 
hudiu of Hudaismo esaki ta “ojo por ojo” of “diente pa 
diente”. Den religion Christian nan ta siha cu loque 
bo sembra bo ta cosechå. Den metafisica nan ta siha e 
inspiracion y expiracion di rosea di Dios. Den ciencia e 
parti di fisica ta siha cu semehanza ta atrae semehanza of 
accion ta crea reaccion. 

E ley di atraccion ta traha segun: 


• Pensamento; 

• Expresion di e pensamento verbalmente; 

• Visualisacion; 

• Conviccion 

• Manifestacion. 

Momento di cada pensamento so tambe ta manifesta. 
Si bo pensamento ta negativo, bo ta atrae negatividad. 
Esaki ta bira pio ora e negatividad worde verbalizå (ex- 
presa). 

E pensamento, activa fuertemente pa e verbalisacion, 
ta bai den aire y e universo inteligentemente ta capta 
esaki y e manisfestacion ta yega di un momento pa otro. 
Pa expresa un pensamento nos mester sa con pa expresa 
esaki pa e por resulta positivo. 

Tin biaha nos ta keda sorpresa pa cosnan cu ta pasa, 
sea cu nos of cu otro, y hasta den e pais y nos no sa cu ta 
nos mes a haci esaki manifesta asina. 

Visualisacion tambe ta un ingrediente pa alcansa ma¬ 
nisfestacion di e pensamento. Manifestacion nifica cu e 
pensamento a bira realidad. 

Kico ta sabotea e pensamento positivo? Pensamento di 
algo bon ta worde afecta pa: duda y falta di conciencia. 
Emocionnan negativo tambe ta sabotea e intencion di e 
algo ey cu ta positivo. 

Conviccion ta e sentimento cu ta ser desplega di loque 
bo ta pensa y kier pa manifesta. 

Sin e conviccion positivo hopi biaha e manifestacion 
no ta resulta completo. 

Un ilustracion di loque ta den actualidad: 

Loque ta ser tira den aire ta cu na Aruba cosnan ta 
dificil. Nos ta tende gritonan aki aya di pobreza, choller- 
nan ta rey, etc. 

E ser humano ta afirma y keto bai ta ‘print’ e cosnan 
negativo. Si nos keda bisa cu cosnan ta dificil, ta mas 
dificil nan ta bira; si nos ta pensa y keda bisa tur dia cu 
Aruba ta den pobreza, di berdad pobreza ta ser accentua 
mas; si nos sigui bia cu chollernan mag tur cos y cu ta 
nan ta rey, anto di berdad e problema ta bira mas grandi. 

Nos mester siha con pa expresa positivamente pa evita 
cu cosnan lo ser manifesta cu resultadonan no desea. 
Corda cu manifestacion ta bin sin cu nos por haci algo al 
respeto. 

E tarea pa hasi tur dia na cual kier momento di dia 
durante e siman aki ta :. 

Pensamento pa contradeci lo dificil pa bo mes y pa 
Aruba: 

Cosnan ta exelentemente bon pami y pa Aruba 

Aunque cu cosnan ta parce dificil, pensamento por 
cambia esaki. Corda pensa positivamente- verbalisa 
esaki cu hopi positivismo y cu conviccion - visualisa bo 
mes feliz cu hopi cosnan bon y positivo den bo bida y 
sinti e emocion positivo den bo curazon y e resto bo ta 
lage pa e inteligencia supremo manifesta esaki pa nos. 

Otro siman nos ta sigui. Pa informacion y feedback 
por tuma contacto cu 588-4600. 

Demostracion na favor di RCTV 

D iasabra dia 19 di mei a tuma luga un demostracion masal na Caracas, Venezuela, 

apoyando e canal di television Radio Caracas Television (RCTV) den nan intento pa 
deshaci di e decision di e Presidente venezolano, Hugo Chavez, pa no prolonga e permiso 
di transmision di e canal. 

Mientrastanto ya e dia prome - diabierna - Chavez a presenta e canal di television nobo 
“Teves”, cu lo reemplaza RCTV desde 28 di mei. Di acuerdo cu Gobierno venezolano e 
permiso di Radio Caracas Television ta caduca dia 27 di mei venidero y esaki lo no ser 
renoba. 

MUNDO 


Accidente di imigracion 


Victimanan di boto cu a sink a yega cas 




M as di 130 haitiano a 
haya nan den pro¬ 
blema serio ora nan boto 
di bela a bolter mientras 
nan tabata na caminda pa 
Merca. E 78 sobrevivien- 
tenan di e accidente cu a 
tuma luga dia 4 di mei, a 
worde hiba bek pa Haiti 
siman pasa. Un boto a 
trece e cadavernan di 59 
haitiano cu no a sobrebibi 
e accidente. E restonan 
mortal di e 59 victimanan 
a worde dera den un santa- 
na comunal dia 19 di mei. 



Tel: 583-1460 
Fax: 583-1444 

“Precioso ta esnan cu a muri den bistå 
di Senor. Ta solamente ausente e ta. 

Su recuerdonan lo keda bibo den nos memoria” 


Afayece inesperadamente: 



Petrus Jacobus Jacobs 

mihor conoci como: “Piet” 


Na nomber di su casa: Sofia Jacobs Winterdaal 


Acto di entiero lo wordo anuncia después. 
Adres pa condolencia: Noord Cura Cabay # 93 


Meireniomorl Funeral Home NI 

Yolnnda - Leo - Engene 
Td; 5833358 - Fa5837711 

A He that dwelleth in the place of the most High 
shall abide under the shadow of the almighty. 

I will say of the Lord, He is my refuge and my fortress; 
my God; in him will I trust. A 
Ps. 91:1,2 



With deep sympathy we announce the death of: 



Born: 29th June 1935 - Died: 17th May 2007 


The funeral will take place on Wednesday 23rd May 2007 
at 3:30 pm leaving the Baptist Church to the catholic 
cemetery in San Nicolas. The body of the Late Ms. 

Carmen Burke will be laid out from 2 o=clock in the Bible 
Way Baptist Church, Bernhardstraat 28, San Nicolas. 


Instead of flowers a donation for the church will be highly 
appreciated, there will be a box at the entrance of the 
church. _ 



l 1 

M 

i, Jfj 

jj Memenioniort luneral Home 11 

Vol muk - Leo - Eugene 

S Td; 5833358 - Fax: 5837711 


INVITACION 


Semper Bo tawata nos apoyo 
Aunque nos no por waak Bo, 

Nos ta sinti cu Bo ta serca nos 

Diamars 22 di Mei 2007, nos ta recorda e di promer ana di 
fayeeimento di mi esposa y mi mama stima 



Martica Pamela Hassell-Brown 

Pa medio di esaki nos ta invita famia y conocirnan pa un 
sacrificio di misa 22 di Mei 2007 pa 7’or di anochi na 
Kapel di Madiki 

Boso presencia lo ta altamente aprecia. 

Di parti di William ( Billy ) Hassell, 
yiu Louisette y demas famia 

Foyeto special yen di actividad di 


NIVRA na Surnam, Aruba i Corsow 


U n scala mas amplio di 
actividad pa accoun- 
tant ta hustifica e paso di 
Koninklijk NIVRA, e aso- 
siacion profesional caminda 
accountant local tambe ta 
afilia, pa saca un foyeto 
apart. Atraves di e seccion 
VERA a prepara mas even¬ 
to cu nunca caminda ta of- 
rece e profesionalnan aki e 
oportunidad pa amplia nan 
conocemento di asuntonan 
actual. A yega na e oferta 
mas amplio aki en consulta 
estrecho cu e directiva di 
NAVA na Corsow, e directi¬ 
va di e Circuito di Aruba y 
e iniciadonan di educasion 
permanente na Surnam, 
prepara pa e profesional¬ 
nan den area di Caribe: na 
Antiyas, Aruba y Surnam.E 
actividadnan aki ta cumin- 
sa dianan 4 y 5 di juni caba 
den Westin Hotel di Aruba 
sigui dianan 7 y 8 di juni 
den Avila Hotel na Corsow 
cu un seminario caminda 
profesor dr Leo van der Tas 
RA (partner di ‘Vaktech- 
niek Ernst & Young Ac- 
countants’ y profesor den 
‘Externe Berichtgeving’ di 
e Universidat di Erasmus 
na Rotterdam) lo trata e 
ultimo datonan di IFRS 
(International Financial 
Reporting Standards) y e 
instruccionnan hulandes pa 
Reportahe Anual. Pa cada 
topico ta bai den detaye pa 
loque ta e instruccionnan 
nobo pa reportahe di ac¬ 
countant externo. Ademas 
lo tira un bistå riba desar- 
oyonan cu ta na caminda. 
Cursonan si verano. 
Seguidamente tin e anual 
summercourses di dianan 6 
y 7 di augustus na hotel 
Krasnapolsky na Para- 
maribo, Surnam, di dianan 
9 y 10 di augustus den 
Westin Hotel na Aruba y 
di dianan 14 y 15 di au¬ 
gustus den Avila Hotel na 
Corsow. Diferente docente 
lo trata diferente problem- 


atica general di accountant. 
Tambe NIVRA lo haci uso 
di e oportunidad pa repasa 
e ultimo desaroyonan di e 
organisacion profesional 
aki. Na Aruba y Corsow ta 
agrega e tema di ‘Recovery/ 
Restructure’. 

Curso obligatorio. 

Pa e ana aki NIVRA a pre- 
scribi un curso obligatorio 
pa miembronan tocante 
e ordenacion encuanto e 
codigo di conducta (VGC) 
cu e docente dr Peter A.M. 
Diekman RA (Executive 
Vice President, Hefe di 
Group Audit ABN-Amro) 
lo duna. E curso aki ta 
tuma luga dia 8 di augustus 
den hotel Krasnapolsky di 
Surnam, dia 13 di augustus 
den Westin Hotel na Aruba 


y dial7 di augustus den 
hotel Avila na Corsow. 
Congreso anual. 

Tur ana e sitio di e congreso 
anual di VERA ta cambia. 
Na 2006 e tabata na Aruba 
di moda cu awor Corsow ta 
na turno atrobe. Dianan 8 
y 9 di november e congreso 
di tur ana ta tuma luga den 
hotel Marriott cu un elenco 
di orador externo y local 
cu lo papia riba e areanan 
di interes mutuo entre e 
gremio di accountant na 
esun banda y desaroyo di 
turismo na e otro banda. 
Nae website 
www.nivra.nl/vera tin 
informacion mas detaya y 
actual tocante e diferente 
actividadnan na Aruba, 
Corsow y Surnam. 



MemeniomDrf Funeral Home N.V. 

Volanda - Leo - F.uncne 
Tel: 5S33358- Fas: 5S37711 


Pa medio di esaki nos ta gradici tur famia, amigo, conoci y 
bisinanan cu a bringa nan atencion, carino y apoyo. 

Danki pa a yuda y acompana nos di un of otro manera durante 
fayecimento y entiero di nos Ruma, tanta, y madrina stima: 



Srta. Brigitta Trimon 

Tambe nos ta gradici tur esunan cu a manda telegram, flor y 
yamada telefonico. 

Danki special ta bay na tur e zusternan y broedernan di piso 4. 
Tambe na Sra. Antonia Donata y Sr. Haime v/d Biezen pa su 
bunita canticanan. 

Danki tambe na Mementomori Funeral Home. 

Boso presencia, atencion y ayudo tabata un gran consuelo pa 
nos. 

Alavez nos ta in vita pa 3 santo sacrificio di Misa na Misa Santa 
Anna na Noord riba dianan. 

Dialuna 21 mei pa 6.30 di atardi. 

Diamars 22 mei pa 5.30 di atardi na Kapel Alto Vista. 
Diaranson 23 mei pa 6.30 di atardi. 

Despues di e ultimo misa lo tin un Santo Rosario na cas 
Westpunt #12. 

Boso presencia lo ta altamente aprecia. 

Na nomber di su ruman, sobrinonan, nietonan. 



Mementomori Funeral Home H.V. 

Ynlantla - Leo* Hugene 
Td: 5833358-Fax: 5837711 


A Senor ta mi wardador, mi n= tin falta di nada; 

Den cunucu di yerba berde, E ta ponemi sosega. 

E ta hibami na awa tranquil, pa mi bolbe hana forsa. @ 
Ps. 23:1,2,3 


A fayece cristianamente: 



Sra. Maria Seferina Pieters 

carinosamente yama: “Ija” of “Oma” 
na e bunita edad di 100 ana 
* 26 Augustus 1906 - + 19 Mei 2007 

Na nomber di su: 

nietonan: Edsel y Marilyn Pieters y famia na Sint 

Maarten 

Leo y Swinda Pieters y famia na Hulanda 
Jenny y Buehi Wever y famia 
Sandra y Darren Antonie y famia na 
Hulanda 

Robby y Auritha Pieters y famia 
suegra: Sra.Vda. Hetty Pieters 

yiunan di criansa: Emesto Petronia y famia na 

Corsow 

Win Snijders y famia 
Poppy Monte 
B randon Pie ters 

rumannan Petronia na Aruba 

bisanieto y bisanietanan, tataranieto y tataranietanan, , 
sobrino y sobrinanan, ihanan y demas famia ta invita tur 
su amistadnan , staf y personal di Huize Maris Stella, 
amigo, bisina y conoci pa asisti na e acto di entiero cual ta 
tuma lugar diamars 22 mei 2007 pa 4'or di atardi saliendo 
for di Iglesia Emmanuel pa santana catolico den Caya 
Ernesto Petronia. E resto mortal lo ta reposa for di 2'or di 
atardi den Iglesia Emmanuel ( Grenedaweg 12-C ) na 
Dakota. 

Adres pa condolencia: Mementomori Funeral Home 

dialuna 21 mei 2007 di 7'or 
pa 9'or di anochi 

Nos ta lamenta cu despues di entiero nos no por ricibi 
bishita di condolencia na cas. 

Nos kier a pidi nos disculpa si nos por a lubida un of otro 
famia den nos tristeza. 

Garage Cordia a introduci e dos ultimo 
modelonan di Lexus pa Aruba 


H ans Snog, dono di 
Garage Cordia den 
un ambiente festivo a 
introduci e ultimo dos 
modelonan di e lina luhoso 
Lexus. 

El a comenta cu na 1989 
Toyota a anuncia e Lexus 
LS400 pa Aruba y cu nos 
isla tabata un di e prome 
paisnan na mundo cu a 
haya e auto aki pafor di 
Merca. E slogan “The Re- 
lentless Pursuit of Perfec- 
tion” tabata semper un pre- 
gunta pa Hans Snog, pero 
awor, despues di 19 ana el a 
cuminsa comprond’e. Ora 
Lexus a yega Aruba el a 
kere cu esaki tabata e auto 
perfecto y cu nada lo por 
tabata mihor cu e Lexus 
LS400. 

Pero awor, na 2007 Aruba 
tin e Lexus LS460 2007, 
cu hopi mas tecnologia y 
equipo cu promer, dunan- 
do e impresion cu esaki ta 
e auto perfecto, y esaki lo 


sigui den futuro caminda 
cu Lexus lo sigui presenta 
e auto perfecto. 

E Lexus nobo aki, dia 5 di 
april a haya un di e mayor 
premionan cu ta Auto di 
Ana, cual a wordo otorga 
pa 22 hurado di tur parti 
di mundo, cu mester a kies 
entre 28 competidor. Ade- 
mas di esaki, mayoria di e 
resvistanan di auto conoci 
a elegi e Lexus LS460 
como auto di ana. 

Pa prome biaha Lexus a 
bin cu un di dos modelo 
den e serie LS, cu ta un 
modelo extendi. E mod¬ 
elo aki tin un cantidad di 
espacio patras, cu hasta ’re- 
clining seats’ cu ‘foot rest’ 
por wordo instala. Aigun 
di e tecnologianan nobo ta 
un ‘double Variable Valve 
timing’ cu ta duna e auto 
aki un menor consumo 
di gasolin cu e modelnan 
anterior. 

E combinacion di e trans¬ 



mision automatico di 
8 speed ta contribui na 
spaarmento di gasolin, 
mientras cu e ta ofrece un 
despalazamento suave. E 
auto aki tambe ta conta cu 
key less entry y locking 
system, e auto ta start sin 
cu tin mester di hinca e 
yabi, e tin un park brake 
electronico, back up 
camera, sistema di telefon 
hånds free caminda por 
registra hasta 6 telefon. 
Airco atraves di e material 
di e stul ta un otro carac- 
teristica di e auto aki. Pa 
loke ta factornan di seguri- 
dad pa anochi, e Lexus aki 
ta bin cu turning head- 
lightsm entre varios otro. 

E di dos auto cu Hans 
Snog a presenta ta e serie 
IS di Lexus, ta trata aki di 
e IS300 cual ta pa e con- 
ductor deportivo cu no 
kier un auto grandi y tin 
casi e mesun caracteristi- 
canan cu su ruman grandi 
e LS460. 

Mester comenta tambe cu 
personal tecnico di Garage 
Cordia a ricibi training na 
Panama, pa asina nan por 
ofrece e bon servicio cu 
semper nan a sa di duna 
tur su clientenan y awor pa 




























